
DE 



PHILOSOPHIA PERIPATETICA 



APUD SYROS 

COMMENTATIO HISTORICA. 

I X 

PROLOGUS. 

> y/ 

Operae pretium duxi ex ordine referre fata phi- 
losophiae peripateticae apud Syros, quibus locum 
materia dignum plerique eorum qui historiam 
philosophiae scribendam sumpserunt , suo certe 
silentio denegasse mihi videntur. Tenue quidem 
argumentum, si in seipso spectetur; sed non sper- 
nendum, si in historia ingenii humani expendatur. 
Syri enim gradum unum obtinent in illa tradi- 
tione doctrinae quae ad nos usque auctoritatem phi- 
losophiae antiquae detulit. Arabas equidem in phi- 
losophia nihil vidisse nisi per Syros demonstrare 
conabor ; quis autem negabit philosophiam Arabum 
rem summi momenti fuisse , magnamque partem 
sibi jure vindicare in augenda atque propaganda 
philosophiae disciplina ? 

.Tejuna forsan videbuntur multis lectoribus quae 
hic proponuntur. At meminerint locum hunc ante- 

hac fuisse intentatum , mihique satis futurum si 
lineis primis hanc materiam descripsero. Singulari 
fortuna, ac meorum civium beneficio qui juveni 
sumptu publico viaticum ad itinera philologica 
concesserunt, evolvere mihi contigit quotquot fere 
Europa continet codices syriacos ad philosophiam 
spectantes, A^aticanos, Mediceos, Parisienses, ac 
caeteris multo praestantiores qui ad Museum Britan- 
nicum delati sunt ex ilia S. Mariae Deiparae Nitrien- 
sis bibliotheca inaestimabili, quae nostra, proh do- 
lor! esse poterat, si modo voluissemus Quae jam 
ex illo thesauro eruerit antiquitatis monumenta 
cl. Gulielmus Cureton omnes docti sciunt. Ego vero 
ut supellectilem illam excussi, mox animadverti 
quae alibi asservantur philosophiae syriacae reliquias 
nihili fere aestimandas si hisce comparentur, atque 
in his membranis quaerendam esse totam , quae su- 
perest, philosophiam Syrorum, Sparsa quidem, sed 
pretiosa documenta mihi , sicut omnibus syriacas 
litteras colentibus , offerebat Assemanus : at doc- 
tiis Maronita codices philosophicos paucissimos 
evolvit , atque in hac laboris parte opus ex integro 
fere ordiendum erat. J. G. Wenrichius, in illa quam 
scripsit commentatione De auctorum grsecorurn 
versionibus et commentariis syriacis, arabicis , 
armeniacis persicisque ( Lipsiae, 1 842) , ea tantum , 
imo non omnia, quae apud Assemanum legebantur, 
compilavit. , 

I. 



Dc studto littcrurum grxcarum apud 

Syrorum gens nec ingenio, nec vi armorum, nec 
rebus in historia gestis, admodum claruit. Syriacae 
indolis proprium ac peculiare est quaedam medio- 
critas. Poeseos dono illo divino, quo Hebraei ve- 
tustiores et Arabes inter Semitas excelluerunt, 
Syri omnino carent ; mentis acuminis, quo Persae et 
Armeni suam cum gentibus europaeis cognationem 
demonstrant, simul expertes. Carmina apud eos 
frigida ac ludo puerorum similia, philosophia satis 
jejuna, litterae fere nulla; nisi sacrae. Gens sua man- 
suetudine naturaliter christiana, usque ad nostram 
aetatem duravit, assueta malum pati, et a remotissi- 
mis quae historicorum fide novimus saeculis alieno 
dominio subjecta. 

Ut armis, ita moribus exterarum gentium Syria 
semper patuit. Mirum quam celeriter Graecia hanc 
regionem occupaverit ac sui juris fecerit. Inde 
ab Alexandri Magni aetate, Syria ciseuphrateusis 
graeca fit provincia , graecis artibus exculta , grae- 
cis urbium nominibus referta', ita ut ad littera- 
rum graecarum magis quam syriacarum historiam 
pertineat de ratione horum studiorum agere. Graeci 
sunt Lucianus, Porphyrius, Nicolaus Damascenus, 
Libanius, Nemesius, Numenius, Damascius, /Eneas 
Gazaeus, Zachau'ias Scholasticus, quanquam in 

’ Cf. Droysen, Gcschichte des Hellenismus,, t. II, p. .^I, 58, 
sqq. — De lingua latina orientalibus plan« ignota docte dis- 
seruit St. Quatremere (/ourna/ rfci Savants, 1849, p. 407-408). 



Digitized by Google 




_ 4 — 



Syrorum tractu ortum acceperunt; graec® sunt 
schol® Berytensis , Antiochena ; grseca est ecclesia 
illa qu® ignatii Theophori, Justini, Tatiani, Joannis 
Chrysostomi , Epiphanii , et sexcentorum aliorum 
laude floruit. Scio viros rusticanos et idiotas ara- 
maice loqui non desiisse, etiam ea tempestate qua 
hellenic® artes maxime in illis oris vigebant ; scio 
Damascum , scio Beroeam utroque sermone so- 
nuisse ; scio in Galil®a et Pal®stina usum linguai-um 
ita promiscuum fuisse ut xquali fere acie pugnent 
viri docti disputantes quo sermone Christus et 
apostoli verbum pr®dicaverint, quanquam , ut di- 
cam quod sentio, qui gr®ce contendunt mihi litem 
vincere videntur*. At nos, qui fata litterarum inqui- 
rimus, nihil habemus quod lucremur in hac pro- 
vincia, utque Syrorum genuina studia inveniamus, 
Euphrates nobis trajiciendus. 

Etenim trans Euphratem paulo diversa rerum 
ratio fuit*. Graecam linguam hanc regionem perva- 

' Palmare argumentum nobis est omnes auctores Novi Testa- 
menti ad unum graece scripsisse. Qui Matthaeum l6pVi<m', ut 
aiunt (id est syro-chaldaice) scripsisse volunt, quamvis fama 
vulgatissima nitantur, non audiendi. Notatu dignum Marcum 
solum referre plurima verba Christi syriace (v, 41; vii, 34; 
XV, 34). Matthaeus semel id facit (xxvii, 46) Marcum sequens. 
Lucas et Joannes omnino graeci sunt. 

* Auctoritates in hac quaestione qua solet diligentia conges- 
sit Quatremere, Memoire sur les Nabateens, p. 132 et sqq, — 
Eamdem materiam docte tetigit J. Wichelhaus, in suis nuper 
editis De Novi Tcst. versione syr. antiqua , libris quatuor 
(Halis, 1850), lib. I, cap. iii. — Cf. etiam Cramer, De studiis 
qux veteres ad aliarum gentium contulerint Uncias (Sundiae, 
1844), cap. V, et Villemain, Tableau de 1'eloquence chret. au 
tiecle, p. 244 (1849). 

sisse ut iion infiliaudum, ita certum est linguam 
vernaculam ibi non ‘exstinctam fuisse. Viri litterati 
soli, si modo omnes litterati, docti erant sermones 
utriusque linguae; lingua syriaca non tantum apud 
vulgus in usu erat, sed litteris mandabatur. Se- 
leucidae, ut omnes sciunt, paucissimis annis Syriam 
transeuphratensem tenuerunt*. Sub Arsacidis,quan- 
quam ipsi se (piX^XYivai; dici gaudebant , lingua- 
que graeca in nummis suis utebantur, litteras nullas 
video in Syria floruisse ’. Occurrit quidem nobis 
magnum disputandi argumentum, litteratura illa 
Nabataeorum, de qua tam multa exstant Arabum 
testimonia , et cujus insigne monumentum super- 
est arabice versum , liber De agricultura Naba- 
tseorum.. Libros Nabataeorum dialecto quadam 
aramaica scriptos fuisse invicte demonstravit vir 
doctissimus StepbanusQuatremere’, et ego quidem, 

' Inscriptionum graecarum in Syria citra Euphratem dum 
seges habetur amplissima, vix unam et alteram, easque barba- 
rie squalidas, trans Euphratem repertam refert Boeckhius, 
Corp. Inscript. grxc., vol. III, p. 277. 

* Qua: Armeni fabulantur de archivis Edessenis et de Mar 
Iba Cadinensi syro, graecas chaldaeasque litteras callente , qui 
circa annum 150 ante Christum natum, ut aiunt, Armenorum 
historiam digerere coepit , nullam fidem mereri videntur. 
Cf. Mosem Khorenensem, 11ist.Arm.,\T\i. I, cap. viii et ix(t.I, 
p. i \ , sqq. vers. Levaillant de Florival). — Non tamen tacenda 
sunt quae apud Plutarchum, vita Crassi, sub finem, leguntur de 
Artavasde, rege Armenorum, <• qui tragoedias faciebat, et ora- 
tiones historiasqpie conscribebat , quarum quaedam adhuc ex- 
stant. » Porro quum caput Crassi allatum est, Bacchx Euripidis 
coram rege recitabantur. Orodes etiam litterarum graecarum 
non ignarus erat. Agathangeius eadem fere qua: Plutarchiis 
refert (ffist. S- Creg, Illum., p. 375, 377). 

* Memoire sur les Nabateens, p. 91, sqq. 

quum mccuin considero omnes fere hos libros phy- 
sici, magici aut astrologici argumenti fuisse, porro 
Nabataeos solitos fuisse Adamo, Noemo aliisque pa- 
triarchis libros attribuere, denique omnes auctores 
uno ore praedicare id peculiare fuisse diadecto 
Nabataeorum ut litterae gutturales inter se in usu 
promiscuo essent; simulque animadverto haec om- 
nia mire convenire linguae et ei quae superest lit- 
teraturae Sabaeorum , alio nomine dictorum Naizo- 
raeorum, Mendaitarum, etc., vix a me impetrare 
possum quin certo adflrmem scripta illa quae di- 
cuntur Nabataeorum priscam fuisse et genuinam lit- 
teraturam Syrorum, atque hanc usque ad nostram 
aetatem durasse in secta Nazoraeorum, quae utinam 
maturiori examini subjiciatur a viris doctis qui 
hisce studiis operam dantM Attamen, quoniam lit- 
terae illae proprium nomen sibi vindicant, absque 
ratione, ut mihi videtur, ad Syros quos vocamus 
referantur , rectiusque dicendum puto , neglecta 
illa veteri philosophia ethnica, litteras apud Syros 
non antea initia cepisse quam christiani facti sunt*. 
Tunc versio quae Peschito (simplex) dicitur, fuit 
confecta, circa annum 200; tunc Bardesanes utra- 
que lingua graeca et syriaca (pi>.o<io(poij[X£va ex utroque 

' ‘ Imo lubens crediderim quosdam, qui a veteribus laudantur, 

libros Chaldxorum ad hanc sectam referendos. Unum locum 
memorabo Bardesanis, quem erui e codice Musei Britannici 
14658, in quo legitur fragmentum astrologicum quod ex his 
libris depromptum dicitur (Cf. Journal Asiatique, April.1852). 

' Moses Khorenensis asserit Romanos Edessae scholam du- 
plicem in qua tum graece tum syriace docebatur condidisse. 
At istud de tempore quo religio christiana jam in istis regio- 
nibus invaluerat, intelligendum est (op. cit. p. 245). 

fonte desumpta et confusa edere coepit'; tunc de- 
nique incipit longa series operum quae Syri abhinc 
usque ad nostram aetatem populari lingua in lu- 
cem proferre non destiterunt. > 

Ex his apparet cur litterae Syrorum , quales ad 
nos delatae sunt, omnino graecum et Christianum 
prae se ferant colorem , ita ut Syria, etiam illa quae 
syriace loquebatur, provincia byzantina videatun 
/Vrtes utrinque simillimae sunt ; vide modo pictu- 
ras insignes codicis Medicei quas Evodius Assema- 
nus aere incidendas curavit*. Auctores recepti iidem 
sunt, nempe Patres ecclesiae graecae syriace versi; 
controversiae eaedem, haereses eaedem. Evenit enim 
ut sectae quae ortae apud Graecos fortunam brevem ‘ 
in natali solo habuerunt , apud Syros mire propa- 
gatae ac conservatae sint; ita ut fere ad aetatem 
nostram apud Syros duraverint opiniones quae apud , 
Graecos saeculo uno amplius spatium vivendi non 
habuerunt. Sic Eutychianus seu monophvsiticus 
error apud Jacobitas seu Severianos ; sic Nestoriana 
placita apud Chaldaeos seu Syros orientales; sic 
Monothelitarum dogmata apud Maronitas sibi su- 
pervixerunt : hi tamen saeculo jam xiii cxeunte 
cum ecclesia romana pacem iniere. 

Nunc vides, ni fallor, quare Aristotelem tantopere 
Syri deamaverint. Etenim quum Syrorum studia 
studiorum graecorum qualia vigebant saeculo iv vel v 
plane faciem referant, Aristoteles ipsis philosophas 
icar’ non esse non potuit. A Graecis ad Syros, 

’ Graece et syriace scripsisse Bardesanem probat A. Gallan- 
dius, Bibi. vet. patrum gr. lat., t. I, Proleg. p. cxxxiii. 

* Ad calcem Catalogi codd. orient. bibi. Med. Laurentian», 
quem ipse confecit. 

a Syris ad Arabas transmissus fuit Aristoteles. Quod 
quia pauci viderunt, causa fuit figmenta multa 
excogitandi, dum viri docti causam quaererent for- 
tunae Aristotelis in Oriente. Arabes enim et Syri 
Aristotelem in illa scholarum graecarum frequentia, 
non elegerunt sed acceperunt. Arabes linguae et 
litterarum graecarum plane rudes, nullos auctores 
habuerunt nisi quos Syri ipsis tradebant : Syri vero 
nihil sponte sua in hac re fecerunt ; sed secuti sunt 
magistros suos graecos. Causa ergo fortunae Aristo- 
telis tum apud Syros, tum apud Arabas, tum apud 
Byzantinos, tum apud scholasticos latinos, ad ho- 
mines graecos iv, v, vi saecidi referenda est. Viri doc- 
ti.ssimi qui scholae ale.\andrinae placita describere 
studuerunt, probe ostenderunt quo pacto a Pla- 
tone mox desciverit schola illa potius pseudopla- 
^ tonica quam neoplatonica , et quibus gradibus 
Aristoteles, primo ut logicus aequalis magistro di- 
vino, dein superior evaserit, quod in doctrina Por- 
phyrii, Ammonii, Plutarchi , Themistii , Syriani , 
Procli, Damascii, Simplicii videre est qui tanto 
aut meliori jure peripatetici quam platonici dici 
debent. Hoc, ut opinor, primus bene vidit v. cl. Ra- 
vaissonius. Perperam olim credebatur Aristotelem, 
post brevem in Lyceo discipulorum seriem, obli- 
vione demersum fuisse , donec, philosophia veteri 
labefactata, studio barbarorum hominum clarior 
revivisceret. Nunc vero scimus Aristotelis auctori- 
tatem nunquam apud antiquos periisse, aut saltem 
• ita refloruisse, vergente ad occasum schola alexan- 
drina, ut scholastici nihil in ea re novandum habue- 

* Ei; •cV 6eiOT£pav <ptXooo!iiiav ejtiputTiOE tt)v ApkitotAou; (Da- 
mascius, in vita Isidori, p. t22, edit. Didot). 

rint- Apud christianos qui litteras colebant , eadem 
opinio invaluit. Peripatetici sunt, nisi quod aliquid 
platonicae elegantiae in scriptorum forma retinent, 
doctores fere omnes v, vi, et vii saeculi , .'Eneas 
Gazaeus, Zacharias Scholasticus, Joannes Philopo- 
nus, Joannes Damascenus; peripatetica est philoso- 
phia ecclesiastica ; peripateticae sunt haereses hujus 
aetatis*. Joannes praecipue Damascenus, quum lo- 
gicam Aristotelis ut instrumentum theologiae dogma- 
ticae , et pedisequam fidei orthodoxae extolleret , 
scholasticorum princeps non sine jure dici meruit. 

Ita factum ut Aristoteles ille quem Patres primaevi 
tam vehementer exagitaverant ut haTesium aucto- 
rem, fidei propugnator repente evaderet, atque, 
ut aiebat quidam , Ecclesia aliquo suo dogmate 
caruisset, si Aristoteles non vixisset*. 

Series ergo continua est a schola inde alexan- . 
drina usque ad Syros, a Syris ad Arabas, ah Ara- 
bibus ad scholasticos. Neque scholastici , neque 
Arabes, neque Syri Aristotelem ultro sibi magistrum 
aliis optaverunt, sed monstratum secuti sunt, Grae- 
corum studia amplexi atque imitati. Idem evenit 
apud Armenos qui sub idem tempus in discipli- ^ 
nam Graecorum educandos se tradiderunt. Ut nihil * 
differt David Armenus ab Ammonio, Simplicio, 
Philopono, quod attinet ad philosophandi ratio- 
nem , ita studiis Armenorum et Syrorum facies una 
est. Id etiam fatendum, Aristotelem, quum veras 

* Cf. H. Bitteri Hist. philos. cfirist., libro VII, cap. i et 
sqq. — J. F. Buddei dissertationem De hxresibus ex philoso- 
phia peripatetica ortis, in Observationibus Halensibus (1700), 
p. 173, sqq. — Brucker, ffist. erit, philos., t. III, p. 534. 

* Cf. Bayie, art. Aristote, not. I. 

atque communes omni humanitati ingenii virtutes 
et a natura acceperit et in suis operibus descriptas 
exhibeat, omnibus gentibus esse accommodatum. 
Plato nimium graecus est, barbarisque placere 
non poterant istius scribendi generis lepores. Aris- 
toteles contra hominem magis pne se fert quam 
graecum civem. Quocumque Organon illud dela- 
tum fuerit, sive ad Sinas, sive ad Indos, sive ad 
.'Ethiopas, omnibus lex ingenii humani habebitur, 
non secus atque Elementa Euclidis omnes qui 
intellexerint fide amplectentur. Adde quod Aristote- 
les auctoritatem et gloriam suam praecipue logicae 
debuit, quae solet esse unica philosophia ingenii hu- 
mani senescentis. Inter partes enim philosophiae , 
logica, profligatis litterarum rebus, ultima super- 
esse, atque, animis rursus incalescentibus, prima 
renasci solet. Quapropter ille barbaris summo- 
pere acceptus non esse non poterat , qui se artem 
hanc primam docere profitebatur. 

II. 






Jristotelci a Ncstorianis ad Sjras delatus. — Scitula prisca 
Edessena. 



Syri non videntur ullam curam impendisse lit- 
teris profanis , antequam Nestorianorum opinioni- 
bus imbuerentur. Scripturae sacrae Patrumque 
operibus totum tempus io scholis erogabatur : 
Ephraemus, decus Syrorum hujus aetatis, littera- 
rum graecarum omnino rudis fuit. Verum ubi 
doctrina Nestorii invaluit in schola Edessena, tota 
disciplina hellenicae simul trans 

Euphratem recepta est. Viris litteratis nestoriaiia 
dogmata summopere placuisse videntur; ac silen- 
tio prajteriri nequii quantum secta illa apud Orien- 
tales ad excolenda ingenia profuerit. Persarum, sub 
imperio regum Sassanidarum , tota studia a Nesto- 
rianis originem ducebant, Arabasque ab iisdem phi- 
losophiae graeca; rudimenta hausisse mox, nisi spes 
me fallit, demonstrabo. Indiam, Tartariam, Mon- 
goliam, Sinarum imperium incredibili ardore con- 
citi pervaserunt‘,Oigurosque litteris uti docuerunt. 
Denique per totam Asiam Nestoriani Periodeutx, 
ut dicebant, et fidem christianam et litteras syria- 
cas simul invexerunt. 

Quo tempore et quo pacto nestoriaiia placita 
apud Syros sibi fidem fecerint diu est disputatum. 
Assemanus vero litem diremit*, probavitque nes- 
torianismum a Syris receptum fuisse circa tempora 
synodi Ephesinse (anno 431 ). Imo Syri conten- 
dunt se hanc doctrinam ante Neslorium tenuisse, 
nec unquam aliter de Christi persona sensisse. Ut- 
cumque sit de hac quaestione opinandum , quam 
theologis viris solvendam relinquo , certum est 
scholam Edessenam , quae schola Persarum dice- 
batur, primum his opinionibus fuisse infectam , 
indeque Persas haeresim hanc didicisse , quam 
postea per totam Asiam superiorem divulgaverunt. 

‘ Cf. Asseniani Bibi, orient., t. HI, pars ait. cap. ix. — Re- 
citeil de vojrages et memoires publies par la Societe de Geogra- 
phie, t. IV, p. 25 et sqq. Gulielmi de Riibruk Itinerarium , 
ibid. p. 301, sqq. — Paulini a S. Bartholomaeo Examen hist. 
erit. codd. indicorum bibi. Pmpag., p. 08, 60. — Rcinaud, 
Geogr. d‘Abulfeda, Inti'od. p. cd, .sqq. 

’ Bibi, orient., t. III, pars ait. p. ixvii, sqq. > 

Ibas, presbyter dein episcopus Edessenus, auctor 
hujus erroris dici meruit , tum ob epistolam suam ad 
Marim Persam quae quasi neotericorum symbolum 
fuit, tum quia egraeco in syriacum transtulit com- 
mentarios Theodori Mopsuesteni, qui hujus erro- 
ris antesignanus fuit in Oriente. 

Quod autem ad rem nostram attinet, Aristoteles 
simul cum nestoriana doctrina apud Edessenos 
civitate donatus est. Etenim , quum omnes eccle- 
siae primaevae haeretici, tum pra* caeteris Nestoriani 
Aristoteli impensissime dediti erant. Hajreticos fere 
omnes hujus aetatis plurimum in dialectica versa- 
tos fuisse, atque a fide orthodoxa seductos quia lo- 
gicam Aristotelis in dogmatibus (Christi enucleandis 
imprudenter adhibere nitebantur, probe demon- 
straverunt Launoius ' et .lo. Fr. Buddeus*; nec 
aliunde originem habuit furor ille disputandi de 
rebus theologicis, qui ecclesiam gnccam iv et v saj- 
culo pervasit, quam ex usu logicae peripateticae. 
Etenim, quum dogmata de Trinitate ac de Incar- 
natione Verbi sa*culo in et iv ineunte, eo ipso 
tempore (juo platonica philosophandi ratio re- 
gnabat , concepta fuissent , ubi Aristoteles inva- 
luit, ac logica peri[)atetica mensura omnium re- 
rum facta est, dilTicultatum seges exorta. Hinc 
sectarum infinita nomina , INestorianorum, Mono- 
, physitarum , Monothelitarum , Agnoetarum , Tri- 
theistarum , quae omnes e distinctionibus peripa- 

‘ De varia Aristotelis fortuna, cap. ii. 

* De hxresibus ex philosophia aristotclica ortis, inter Obser- 
vat. Halenscs (anni 1700), p. 176, sqq. — Rem luculenter te- 
tigit nuper curam Facultate Parisicnsi disputans Car. Allcmand- 
Lavigerie, Dc recole chret. d'£(lessc, p. 102, sqq. 

telicis originem ducebant. Mos bic praecipue in 
Cilicia et Syria invaluit , ubi nestorianus error 
quasi radices semper habuit. Sic ante Nestorium 
videmus Artemonem, Paulum Sainosatensem, Dio* 
dorum Tarsensem , Theodorum Mopsuestenuin 
eamdem fere doctrinam eadem argumentorum 
ratione tuentes. Eusebius Artemonem et Paulum 
Samosatensem acerrime reprehendit quod Aristo- 
telem et Theophrastum nimium suspicerent, et, 
Scripturarum simplicitate postposita, per syllogis- ^ 
mos fucum facere auditoribus mallent*. Theodo- 
rus Mopsuestenus, teste Sozomeno*, doctrinas phi- 
losophorum apprime callebat. Theodoretus Cyri , 
qui Antiochiae Nestorii condiscipulus fuerat, ad 
calcem dialogi cui titulus ’Epavi<jT-4?, Incarnatio- 
nem Christi per syllogismos demonstravit. Idem 
Theodoretus dialecticam laudibus multis effert *. 
Tota haec schola theologorum , ut vides , syra est 
et cilix; eadem et peripatetica, atque ideo longis- 
sime diversa ab indole Patrum Cappadociae , qui 
alia prorsus philosophia utebantur. 

Nemo ergo mirabitur et nestorianismi et aristo- 
telismi eumdem fuisse conditorem apud Edesse- 
nos, nempe Ibam illuni celeberrimum in contro- 
versiis saeculi v *. De quo haec refert Ebedjesu , in 



' Hist. eccles., lib. V, cap. xxviii, sqq.; lib. VII, cap. xxvn, 
sqq. (edit. Heinichen). 

* Lib. VIII, cap. ii (p. 326, edit. H. Valesii). 

• Apud Launoium, 1. c. 

‘ Viro cl. Stepliano Quatremere assentiri non possum, dum 
Ibam idem putat sonare atque Abba {^Journal des Savants , 
1830, p. 365). Scribitur enim syriace Ichibo, quod ex alia 
radice derivatur. 

catalogo rhythmico scriptorum syrorum , quem 
confecit ; 

Hibas, Cumas et Probus 
E graeco in syriacum 
Transtulerunt libros Commentatoris 
Atque Aristotelis scripta'. 

Commentator ille est Theodorus Mopsuestenus 
quem oraculi loco habebant Syri. Res dubia esse 
non potest, quum aliunde constet Theodorum sic 
, appellatum xax’ apud Syros’, aliisque testi- 

moniis doceamur Ibam a Theodoro translato In- 
terpretis nomen nactum esse*. 

Qui vero sunt illi duo Ibae adjutores adscripti ? 
De Cuma non aliam mentionem apud scriptores re- 
perio. Probus autem in opere de historia rei littera- 
riae Arabum, quod vocatur Kital}-el-Fihrist, memo- 
ratur, ibique vocatur per transpositionem litterarum 
Pkubrius''. Ibidem ipsi tribuuntur expositiones in li- 
bros Interpretationis, Analyticorum priorum (tribus 
modis) et Sophisticorum Elenchorum. Quae omnia 
periisse credebantur, antequam codices S. Mariae 
Nitriensis lectioni publicae in Museo Britannico 
propositi essent. Codex hujus bibliothecae qui nu- 

’ Assem. Bibi, orient., t. III, parte I, p. 83-86. — Wen- 
rich, De anet. grxe. versionibus, p. 130. — Perperam Hottin- 
gerus scribit « Cumseum, adhibitis sociis Hiba et Pharuba , ex 
graeco idiomate in syriacum transtulisse scripta Aristotelis 
aliaque lpp.v£UTixd. » 

’ Assem. Ibid. p. 30. 

’ Ibid. p. 85, not. 

* Codd. Bibi, nostrae Maxima:, suppi, arab. n“ 1400*, 
f. 83 V”, 86, 86 v°. — Hottinger, Bibi, orient., p. 222, 223, 
230. 

merum fert 14660, continet Probi -expositionem 
in librum Ilepi 'Eppviveia; , quinque sectionibus ^ 
absolutam, paginas 91 complectentem, initioque 
mutilam. Monumentum hoc vetustissimum philoso- 
phiae Syriacae manibus tractavi, summaque industria 
elaboratum comperi. Verba Aristotelis suo tenore 
referre Probus non curat; doctrinam vero philo- 
sophi ipse exponit. Dignus esset is commentarius, 
saeculo v medio conscriptus, ab auctore quiSyria- 
no, Ammonio, Proclo, Davidi Armeno aequalis 
fuit, imo forsan aetate superior, qui melius viria^f 
doctis innotesceret. Quam operam ut praestem , 
tempus et libelli hujus ratio nunc non sinunt. 

En habemus antiquissimum Aristoteli impensum 
laborem apud Syros. Videntur tamen Ibae, Cumae • 
et Probi opera (si modo tres isti, quod equidem non 
opinor, Aristoteli curas adhibuerunt) non fuisse 
vulgatissima, quandoquidem saeculo proxime se- 
quenti Jacobitae rem ex integro reficiendam sum- 
pserunt, atque inter eos Sergius Resainensis uno 
ore praedicatur, qui primus Aristotelem syriacum 
fecit. At nihilo secius certum est Nestorianos ^ 
scholae Edessenae primos omnium Aristoteli apud 
Syros favorem conciliasse, atque Jacobhas uno 
fere integro saeculo in his studiis praecessisse'. 

Gravissima persecutio , quae contra Nestorianos 
paulo post exorta est, fructus bonos horum studio- ' 
rum tantum non oppressit. Etenim edesseni doc- 
tores, qui Nestorio favebant, a Rabula episcopo, qui 
pro Cyrillo stabat , anno 432 e suis sedibus pulsi , 
non ante fortunam mitiorem habuere, quam , mor- 

i 

* Cf. Assem. Bibi, orient., t. III, part. II, p. CMXUit. 

tuo Rabula, Ibas in ejus locum suffectus est. At is erat 
)< sectarum furor! Zenonem imperatorem adversus 
Nestorianos edessenos malevoli quidam concita- 
runt, ipsiusque jussu doctores ejiciuntur, atque 
Academia funditus evertitur, anno 489'. 



in. 



Aristoteles a Syris ad Persas delatus. — Paulus Persa. 



^ Sed haec calamitas studiis humanioribus augendis 
apud Orientales valde inserviit. Nestoriani profugi 
magnam partem Persidem petiere, litterisque ju- 
vandis plurimam operam sub Sassanidis contulere. 

■ Favorem enim regum quum sibi conciliassent, sum- 
mis rebus gerendis adhibiti sunt’. Perozes prae caete- 
ris Nestorianis impense favebat, iisque sedes epi- 
scopales fere omnes commisit ; ita ut Persis tota ad 
Nestorianos transiret. Haec causa fuit cur studia 
Graecorum apud Persas ardore incredibili coleren- 
tur, atque lingua syriaca simul et graeca virorum 
doctorum sermonibus pariter celebrarentur’. Jam- 
pridem in schola Edessena (quae inde dicta est 
schola Persarum ) Persae horum studiorum prima 
• rudimenta ceperant. E ruinis scholae Edessenae 

' Cf. Assemani Bibi, orient., t. III, jiart. II, p. cmxxvi. 

’ Ibid., p. I.XXXVI1, sqq. — Wichelhaus, DeN. T. vers. syr. 
ant. lib. III , cap. ii. — Multa dabit edam Renaudodi opus 
ineditum De Nestorianis, cujus apographuin possidet nostra 
Bibliotheca Maxima. 

’ Cf. Quatremere , Memoire sur les Nabateens, p. 137. — 
Idem fere evenit apud Armenos , qui Syris etiam prima litte- 
rarum rudimenta debuerunt. 

exortae sunt scholae INisibis et Gandisaporae , quae 
splendorem suum Nestorianis praecipue debuerunt. 
Scholic vero illae ad rationem studiurum gru‘corum 
omnino accommodatae erant. Gandisapora acade- 
miam hippocraticam se jactabat' , totiusque medi- 
cinae in Oriente fecit initium. Neque sperrjas , 
lector, haec urbium nomina ut minus nobilia; ibi 
enim, dum litterae prorsus toto orbe laberentur, 
servati sunt igniculi qui lumen ingeniorum denuo 
accensuri erant, quanquam, ut opinor, non recte 
a quibusdam dicitur Gandisapo?a? ad exemplar 
scholas medicinae medio a*vo fuisse conditas, in- 
deque graduum academicorum institutionem fuisse 
petitam. Rectius dixeris a Gandisapora prodiisse 
viros doctos qui magistri Arabum in medicina et 
[)hilosophia exstitere, atque ita de restituenda dis- 
ciplina medica summopere meriti sunt. 

'fempore praesertim Chosrois Magni, Persis inge- 
nii graeci in Gnecia marcescentis fit refugium. Quis 
nescit aulam regis barbari asylum fuisse philoso- 
])liorum qui sa'vientem in eos .lustinianum fugie- 
bant*? Rex ipse bis .studiis delectabatur. Platonicus 
dici volebat, atque, ut refert Agathias’, tf gi-aeca- 
nica scripta sibi ab interprete in linguam persicam 
converti curavit, aiuntque ipsum totum Aristote- 

* Cf. Abulfaragii Dynast. (edit Pococke) p. 82. — Spren- 
gel, Hist. med., t. II, p. 279, sqq. — Heercu, Geschichte 
der class. litt. im Mittelalter, t. I, p. H2, 116. — Assem., 
t. III, part. II, p. OMXxvi. — Wenrich, De nuet, grscc. vers. 
p. 9, 62. 

’ Cf. Agathiam, De regno Justiniani , lib. II, p. 69. Paris. 
1660. — Jos. Kopp, Prsef. ad Damascium, Ilrpi ap/(Tiv,p. ix, 
sq. — Ravaisson, Essai sur la metaph. d’ Arist., t. II, p. 5S7. 

• Ibid., p. 66. 

2 

lein melius el)ibisse. (|uam Deniosthenes Thucydi- 
dem , plalonicisque dogmalibus adeo refertum 
fuisse ut ne Timasus quidem ejus intelligentiam 
fugei it , sed neque PImdon , neque Gorgias, neque 
alius quisquam ex elegantioribus et difficilioribus 
ipsius dialogis, cujusmodi arbitror esi Parmeni- 
des. » Opinio autem tunc temporis invaluerat apud 
homines suorum lequalium et christianae religionis 
osores, Persida .veram imaginem exhibere rei- 
publicie moribus ac regimine perfectae, qualis 
legebatur in Judicis, /Ethiopicis, aliisque fabulis 
milesii, ut vulgo dicitur, generis, quaj pro veris 
accipiebantur; ut solent homines Campos in lon- 
ginquo Elysios somniari , ubi praesentia vel loca 
vel tempora displicent. « Existimabant, ait Aga- 
thias , persicam disciplinam longe praestantiorem , 
hisce videlicet rebus quae a multis celebrantur 
persuasi apud Persas principatum aequissimum esse 
et qualem Plato describit , philosophia et regno in 
unum conspirante ; probos vero ac modestos sub- 
ditos, sed neque fures ibi nasci, neque praedones, 
net|ue alia facinora perpetrantes. His itaque rebus 
ut ceris exciti » simplicissimi hominum ! in Per- 

sidem profecti sunt. Ai quantum mutati animi, 
quum regem barbarum ac mores ut apud Orien- 
tales fere solet atrociter saevos propius viderunt! 
Gi-aeciam philosophiae infensam Persidi se amicam 
ac tutricem profitenti praetulerunt. 

Syri nestoriani sedes stabiliores quam graeci 
pliilosophi apud l*ersas sumpserunt. Inter philo- 
sophos qui aulam' Chosrois ornabant, syrum ho- 
minem invenimus Uranium , secla' aristotelica; 
addicluin, cujusque disputaliones coram rege ha- 

bilas fuse refert Agat hias Kex nempe ul animos 

recrearet , coram se jiiliebat catholicos et Nesto- 
rianos congredi , aiicipitique victoriae discrimine 
gaudebat*. Aristotelena horum studiorum in logica 
fuisse magistrum nemo non intelligit. Ipsius opera 
persice fuisse versa colligitur ex Agathiae verbis supra 
laudatis, quae fere exscribit Suidas (v. XocpoTi?). Cre- 
det qui voluerit *. Habemus autem horum studio- 
rum insigne ac inaestimabile monumentum , quod 
nobis servavit codex 1 4660 Musei Britannici , • 
olim S. Mariae Deiparae ; epitomen dico logicae pe- 
ripateticae quod Chosroi obtulit Paulus Persa, unus 
ex his Nestorianis qui regis barbari majestatem 
graecis artibus recreabant. Barbebi“aeus cognovit 
hoc opus pretio singulare, quod ab eo vocatur 
Introductio mirabilis in Dialecticam, idemque nar- 
rat Paulum nostrum, quum patriarchatum Christia- 
norum orientalium impetrare non potuisset, fidem 
Christianam abjurasse, et sectae magorum nomen 
dedisse *. Operi praemissa est pnefatio sententia- 
rum gravitate nobilis, cujus hic magnam partem 
latine versam apponere lubet. 

« Sermo compositus a Paulo Persa super opus 
logicum Aristotelis philosophi, ad regem Chosroem. 

« Fortunato Chosroi, regi regum, optimo homi- 
num , Paulus servus tuus, salutem. Philosophia, 

‘ Lib. II, p. 67, sqq. 71. — Suidas, v. Oupivio?. 

’ Assetn., t. III, pars I, p. 408 

* Qua ratione ductus de Gerandu (Ilist. coin/jaree des srst. 
de phil., t. IV, p. 193) asserat Uranium transtulisse qua-dam 
opera Aristotelis, jussu Chosrois, plane nescio, nec ipse forsan 
melius sciebat. 

* Assem., t. III, pars I, p. 439. 

qiue esi scientia vera universi, est in te, 'et ex phi- 
losophia illa qua; est in te offero libi "munus. INec 
mirum videri debet quod ex paradiso domiuii-tui 
offeram tibi munus, siquidem ex creaturis Dei Deo 
victi masofferresolemus. Munus vero quod offero tibi 
oratione constat ' ; philosophia enim per orationem 
profertur, philosophia, inquam, quae est optimum 
omnium munerum. Ipsa est enim philosophia quse 
de se loquens dixit : « Fructus rnei meliores sunt 
• « auro puro, et fruges meae argento electo*. >» Et- 
enim fructus ejus sunt salus, fortitudo, potentia, 
dominium, potestas, regnum, pax, justitia, leges. 
Denique omnes res bonae quae sunt in mundo per 
sapientiam factae fuerunt et gubernantur. Sicut 
oculus animi qui est caecus privatusque visu rerum 
omnium per eam solam illuminatur et incarnatur: 
ipsa melior est millibus millium oculorum carnis; 
est enim oculus solus verus, omnia videns, propter 
afrmitatem quam habet cum veritate quae est in 
universo. Sicut enim oculus corporis, propter ha- 
bitudinem suam cum lumine, videt exteriora; ita 
oculus animi propter affinitatem suam cum lumine 
inteiligibili quod est in universo, lumen quod est in 
universo videt. Et perinde atque homo cujus oculi 
corporei debiles sunt ad lumen sensibile, aut ne- 
quaquam , aut parum videt ; ita ille cujus oculi 
animae non assuefacti sunt ad lumen intelligibile, 
aut nequaquam, aut. parum videt. Praeclare ergo 
quidam philosophus : » Sapiens habet oculos suos 
«in capite; stultus autem in tenebris ambulat*. » 

‘ Vox syriaca melto omnes sensus vocis Xdyo< complectitur. 

* Prov., vm, 19. ■ 

’ Eccles., II, 14. 

Ut fugerent has tenebras funestas , et viderent 
lumen excellens , multi ex antiquis vitam suam 
impenderunt : invenerunt enim ex curis omnibus 
curam animi longe excellentissimam. Homo enim 
ex anima et corpore componitur; animavero tanto 
corpori superior est quanto rationale [)nestat non 
rationali, et animal enti non animato ; quippe per 
animam suam homo est animal rationale. Cultura 
vero et ornatio animse est .scientia. Scientia autem 
duplex est: aui eam homo ipse quaerit et invenit, 
aut ex magisterio recipit. Magisterium rursus dtj- 
plex est : unum simpliciter ab homine ad homi- 
nem defertur; alterum ab hominibus illustribus, 
apostolatu decoratis, praedicatur. Magistri vero in- 
veniuntur inter se ex adverso pugnantes. Quidam 
eorum dicunt unum esse Deum ; alii Deum non 
esse unicum. Quidam dicunt Deum habere contra- 
ria; alii id negant. Quidam adirmant eum omni- 
potentem ; alii eum cuncta non posse facere. Qui- 
dam contendunt mundum et omnia quae in eo sunt 
esse creata; alii volunt omnia non esse creata; at- 
que inter hos alii res ex materia factas asserunt, 
alii mundum nec initium habuisse nec tinem habi- 
turum opinantur : alii aliter sentiunt. Quidam vo- 
lunt hominem habere libertatem sui arbitrii, alii 
huic opinioni adversantur. Sunt alia multa de qui- 
bus simili modo dissentiunt ac se invicem redar- 
guunt. Impossibile est igitur iliorum omnia dog- 
mata simul amplecti ; neque quidquani aliud res- 
tat nisi ut, altero relicto , unum amplectamur, 
atque, altero rejecto, unum eligamus. Quapropter 
necesse est ut cognoscamus perspicue rationes 
quibus innixi opinionem unam diinittaimis alte- 

raiiique ainpleclamiir. SecI indicium nullum est 
quo id prima fronte perspicere possimus. Idcirco 
cognitio harum opinionum scientiam et fidem seque 
respicit. Scientia enim agit de rebus proximis et 
manifestis et quse sciri certa ratione queunt ; 
fides vero de rebus longinquis et invisibilibus et 
quse sciri certo nequeunt. Illa quidem cum ^dubio 
est, hsec vero sine dubio : porro omne dubium 
parit dissensionem ; contra, quando dubium nul- 
lum est, fit unanimitas. Scientia ergo potior est 
fide; sed Deus potior est scientia. Etenim etiam 
credentes investigant res fidei, et scientise faciunt 
apologiam, quum dicunt futurum esse ut olim scia- 
mus quod nunc credimus 

Explicit sermo de tota arte logica Aristotelis, 
compositus a Paulo Persa e civitate Deirschar , 
ad regem Chosroem. » 

Mene ipse decipio quando miror syrum homi- 
nem regem barbarum sic alloquentem saeculo vi, 
tamque perspicue eclecticismi sententiam hac 
aetate profitentem; an potius Syria et Persis, in 
illa quae tunc erat miserrima philosophiae condi- 
tione, receptaculum fuere bonarum disciplinarum 
reliquo orbe terrarum tristi naufragio pereun- 
tium ? 



IV. 



De studiis peripateticis apud Jacobitas , ac primo de schola 
Resainensi. 

Patulo serius , sed non minori ardore quam Nes- 
toriani, Monophysitae seu Jacobitae Aristotelem 

receperunt. Ipsa (pikieiu eorum doctrina llieoli*- 
gica a peripatetismo pioxime derivabatur; qiiain 
vocat Joannes Damascenus « da*monioium inven- 
tum tenebrosum, et gi^orum prajstigiorum fig- 
mentum » addit(|ue : » Quis sanctorum Patrum 
h*c dixit unquam , nisi forte sanctum opiul cos 
Aristotelem nobis obtrudatis, ut tertium decimum 
apostolum, et doctoribus numine afflatis idolola- 
tram praeferatis*.» Severus Antiochenus , hujus er- 
roris apud Syros conditor, acerrimus peripateticus 
erat, de quo S. Gregorius Nazianzenus : « Is apud 
Severum optimus agnoscitur theologus, c|ui in 
Praedicamentis Aristotelis et in canteris qua* apud 
philosophos sunt pra*clara, fuerit exercitatus*. » 
Quis nescit Joannem Philoponum simul monophy- 
sitam , imo tritheistam , atque Aristotelis commen- 
tatorem fuisse ? .lam Tritheistaruin pater , Joannes 
Ascusnaghes, ipse Syrus erat, atque in schola Re- 
sainensi fuerat educatus h Scholae et monasteria 
Jacobitarura, in urbibus praecipue Resaina et Rin- 
iiesrin, aristotelicai erant; atque ab initio sieculi vi 
deinceps non deerunt in hac secta qui Orga- 
no n commentariis atque enarrationibus illustra- 
bunt. 

Auctor praecipuus horum studiorum fuit Sergius 

' Aaiixdvtov EupTjtxa (TxoTtivov, xai TTj<; Tep6psia; teox- 

T«u(ia. Contra Jacobitaa. Opp., t. I, p. 399 (edit. Lequien). 

’ Ti? TOUTO Ttov 0£O<pdpiOV EtpT)X£ TCCOirOTE ; £l lATl ICOU TOV irap’ 
uutv Syiov ’Api(JTOTEXif)v #iiaTv, u)? rpiaxaiSexatov dirdoTo) ov , eiu- 
aYctyoiTE, xat T(ov 0eoitvEuoTiov Tov EiSo))voXdTpr|V irpcxpivoitE. Ibid. 

* Apud Launoium, De varia Arat, fort., cap. ir. Alios Patres 
eadem fere de Severo praedicantes laudat ibi Launoiiis. 

‘ Cf. Assem. Bibi, oric/it., t. IT, p. 327, sqq. 

Kesaineiisis episcopus et archiater', Justiniani et 
Chosrois aequalis. Eum ex archiatro episcopum 
factum esse credibile est ; attamen eumdem simul 
et episcopum el medicum fuisse nemo mirabitur 
(jiii statum medicinae his temporibus atque stu- 
diorum sacrorum et profanorum apud Syros con- 
junctionem noverit. Pauca quidem de vita ipsius 
nota sunt. Barhebraeus in Chronici syriaci parte 
inedita’ narrat eum, quum archiater esset Resai- 
nensis, episcopum suum criminibus lacessivisse 
apud cives suos, ut in expulsi et condemnati locum 
sufficeretur ; jam per fraudes varias inserviisse fac- 
tioni Monophysitarum, Romamque ivisse ut Agape- 
tum papam indesecumConstantinopolim abduceret. 
Haec autem testimonia pro suspectis habet Asse- 
manus, cui lubens assentior, quamvis munus in- 
terpretis quo fungebatur Sergius huic narrationi 
fidem conciliare videatur. Malim tacuisset Barhe- 
braeus quae sequuntur : k Sergium virum eloquen- 
tem fuisse, et in graecis ac syriacis litteris versa- 
tum, eumdemque in arte medendi peritissimum ; 
voluntate quidem eunuchum , moribus vero ad- 
modum corruptis ac turpibus , et luxuriae vitio 
necnou avaritiae inquinatum. » An idem sit Sergius 
noster ac Sergius ille interpres, Chosroi charissi- 
raus, qui regum Persarum seriem et gesta in lin- 
guam graecam precante Agathia convertit, Asse- 
manus definire non audet ’. Sed quum utriusque 
locus , aetas , studia conveniant , res mihi vero 

‘ His titillis decoratur in codicibus Musei Britannici , de 
quibus mox dicetui-. 

’ Apud Assem., t. II, p. 323. 

’ Bihl. oricnt., t. III, part. I, p. 87, not. 

simillima videtur'. Quoquo modo lis ea resolvalui', 
certum est Sergium Resainensem apud Syros in- 
terpretum palmam tulisse, famamque nactum esse 
percelebrem. « Inter praestanlissimos medicos Sy- 
rorum, ait Barhebraeus*, fuit Sergius Resainensis, 
qui primus^ libros philosophicos et medicos e 
lingua graeca in syriacam convertit. >> Narrat prae- 
terea Barhebraeus, quum Honeinus filius Isaaci e 
Graecia ad Gabrielem filium Bochtjesu rediret, Ga- 
brielem explorata juvenis doctrina, exclamasse : 
« Si huic juveni Deus vitam longam esse voluerit, 
oblitterabit memoriam Sergii Resainensis' ! » quasi 
nihil majus dici aut fingi posset. 

Quae quum ita sint, satis mirari nequeo opera 
Sergii in codicibus syriacis qui aetatem tulerunt 
rarissime inveniri , atque ad nostram aetatem 
ignota permansisse. Ea autem ipse reperi in codi- 
cibus tribus Musei Britannici , suntque haec ; 

1° Logicas tractatus , libris septem constans, ac 
Theodoro cuidam nuncupatus. Opus initio muti- 
lum est, nec Sergii nomen prae se fert. Quum vero 
hic tractatus operum Sergii agmen ducat in codice 



' Hac sunt Agathia verba , qua in Sergium nostrum mire 
quadrant; 'Hv yap Sri apiuxo; oTtovxwv, xa'i oTo; uit’auTOu 

Xoepdou 9aufX«il£(i6ai , w? Iv IxaxEpa TtoAiTeto xi itpojXEia Xajfdiv 
x?)(; £itioT>iu.r]c. F'ita Justiniani, lib. IV, p. 161. Paris. 1660. - 

’ Oironicon syriacam (edit. Bruns, Lipsia, 1788), p. 59. 

* Errat Barhebraus, dum primas credit versiones philoso- 
phorum gracoriim a Sergio fuisse confectas. Sed supra jam 
ostendi laborem schola prisca edessena tenuem famam ha- 
buisse brevique e memoria hominum periissc. 

* C/iron. syr., p. 173. — Eadem fere repetit arabice in His- 
toria Dynustiarum, p. 94 et 172 (edit. Pococke). 

Britannico , atque Theodoro ceteri fere omnes libri 
Sergii missi sint , hunc itidem ad Sergium nihil 
dubitans refero. Nostruni sane tractatum Ebedjesu 
in mente habebat , quum diceret , in suo catalogo , 
Sergium composuisse Commentarium in dialecti- 
cam'^. Continetur codice 14658, saeculo vi vel vii, 
ut videtur, exarato. 

2® Liber De causis universi juxta mentem Aris- 
totelis, quo demonstratur universum circulum effi- 
cere. Ad Theodorum missus est, eodemque codice 
continetur. 

3® Versio libri Ilspi jcoffjjiou irpo; A>.£$av^pov, sub boc 
titulo : Epistola Aristotelis ad Alexandrum, de 
elementis. 1’raemissa est epistola et nuncupatio ad 
Theodorum. Eodem codice. 

4® Opusculum De genere, specie et individuo, 
capiti secundo Isagoges porphyrianae respondens. 
Eodem codice. 

5® Sc/wlion docens quid sit (sy%\L0i. Codice 14660, 
saeculi ix vel x . 

6® Opusculum, Theodoro nuncupatum. De ju- 
diciis quae sumunt astrologi ex lunae stellarumque 
molibus. E primis lineis apparet hoc opus epitomen 
esse libri tertii Galeni ri£pi)cpicipt.a)v i^piepfiiv. Sic enim 
incipit : « Postquam exposuimus librum tertium et 
ultimum operis De diebus criticis, o frater noster 
Theodore, quoniam vidisti difficultatem doctrinae 
quam auctor exposuit in hoc libro, rogasti me ut 
scriberem tibi de theoria quam in hac materia Ga- 
lenus profitetur quam brevissimam potero epito- 
men , ex qua quisque legendo utilitatem percipere 

' Assem., t. III, pars I, p. 87. 

possit. » Ad calcem opusculi exstat appendix de solis 
incessu. (Cod. 14658.) 

7" Denique codex 14661, saeculo vi vel vii exa- 
ratus , continet versionem librorum VI , VII et 
VIII Medicamentorum simplicium Galeni, a nostro 
Sergio confectam, atque Theodoro epistola praefixa 
dicatam. 

His operibus , quorum nulla usquam mentio re- 
periebatur, addi possunt ex Abulfaragio seu Barhe- 
braeo libri duo quos subjunxit Sergius magno 
Syntagmati medico triginta libris constanti, quod 
composuit Aaron, Alexandrinus medicus ‘, quodque 
Syriacum fecit Gosins Alexandrinus*. Wenrichius 
suspicatur Hippocratem quoque a Sergio transla- 
tum esse’; id gratuito suspicatur : videtur au- 
tem Sergius in Galeno substitisse. 

Denique Sergio tribuenda esse credo opuscula et 
translationes quae sequuntur, atque in codice Mu- 
sei Britannici 1 4658 reperiuntur anonyma quidem, 
sed ipsius operibus permixta. 

1 “Translatio Isagoges Porphyrii ad Chrysaorium, 
hocce titulo : Opus factum a quodam philosopho , 
grsece dictum EwaywyTi , quod sjrriace redditur In- 
troductio ad doctrinam. Subsequitur fragmentum 
de divisione substantiae , quod Tabula Porphyrii 
vulgo dicitur. Incipit : « Substantia dividitur in 
corpus et non-corpus. Corpus dividitur in anima- 
tum et inanimatum, etc. » 

2“ Translatio Categoriarum Aristotelis. Ambae 
versiones istae differunt ab iis quae ab Athanasio et 

‘ Dynnst., p. 99 (edit. Pococke). 

* Chron. syr., p. S9 (edit. Bnins). 

* De auct. grsec, vers., p. 95. 

Jacobo Edesseao postea scriptae sunt, ac de (piihus 
infra dicetur. 

d" Tractatus De nomine et veri>o^ parti priori 
libri Ilepl 'EpfiTiveia; respondens. 

4® Tractatus De affirmatione el negatione, parti 
alteri ejusdem libri respondens. 

o" Opus cui titulus : Liber Aristotelis de anima, 
quod tituli promissa mentiens, omnino diver- 
sum est a tractatu Ilepl Aristotelis. In quin- 

que quaestiones dividitur : 1 ' An sit anima ; 2" an 
anima sit ou<rta ; 3° an illud, quod non est corpus, sit 
anima; 4® an sit anima simplex; 5® an sit anima 
intelligibilis. Hic autem liber sic incipit : « Omne 
quod est, aut per sensus cognoscitur, aut per ra- 
tionem attingitur. Quod cadit sub sensus, perfec- 
tam praebet sui ipsius cognitionem. Ubi enim res 
quaelibet sensibus pervia, cadit sub unum ex sensi- 
bus, hujus rei natura cognoscitur. Contra res quae 
mente attingitur, non cognoscitur nisi per actus 
suos. Anima ergo, obscura in natura sua, opera- 
tione sua cognoscitur. » An ista sint e graeco trans- 
lata, an a syro homine conscripta in medio relin- 
quo ; sed quantum sensibus tota illa doctrina con- 
tineatur, cuilibet legenti patebit. 

6" Fragmenta quinque brevia irepl ouaia?, et de 
nomine generali , Isagogae et libro Tlepl 'EppLvivEiat 
respondentia. 

Vides quanto fervore Sergius noster insuda- 
veiit tum vertendis auctoribus graxiis , tum libris 
componendis logici medicique argumenti. Ip- 
sius quidem versiones gravi censura prosequitur 
Ibn Abi Oceibia : ha'c enim ille : « Transtulit libros 
mullos, sed mediocris fuit in transferendo. Emen- 

davit Honeinus ejus translationes, et quidquid ex 
Honeini emendatione habetur egregium est, contra 
mediocre quidquid emendatione destitutum est'. » 
Sed hocjudicium plus sequo asperum mihi videtur, 
versionesque Sergii, utpote propioris temporibus 
quo lingua; graeca; studium adhuc vigebat, magni 
aestimanda* eaeque mihi videntur quae pos^nt cri- 
ticis opem non contemnendam ferre. 

Discipulum ejus neminem novimus, nisi Theo- 
dorum dictum Maru, Mervae in Khorasana regione 
metropolitam , qui vixit circa annum 540, compo- 
suitque, teste Ebedjesu’, Solutiones decem qusestio- 
nuni Sergii. Hic absque dubio ille est cui Sergius 
fere omnes libros suos dedicavit. Ex titulo hujus 
operis colligitur utrique morem fuisse sibi invicem 
mittendi problemata philosophia;. Etenim Sergius 
fere omnes suos libros exordiendo declarat se haec 
non scribere nisi interrogante ac quaestionem pro- 
ponente Theodoro. 



V. 

Di; schola Ktnnesrincnsi seu Chalcidensi. 

Saculo VII, crenobium Kinnesrinense necnon se- 
des episcopalis hujus urbis plures viros peripatetice 
doctos habuerunt, inter quos aetate primum locum 
tenet Severus Sabochtes seu Jesubocbtes, episco- 
pus kinnesrinensis , qui circa annum 640 vive- 
bat. Barhebraeus m Chronici syriaci parte inedita, 
laudat Severum nostrum ob philosophica, mathe- 

' Wenrich, op. laud., p. 32. 

* Assem. , t. III, pare I, p. H7. 

mntica et 'ecclesiastica stiulia'. Paucissima tamen 
ejus doctrina* documenta supererant, antequam 
in codice 14660 Musei Britannici, duo opuscula 
ipsius nomine inscripta reperirem : 1® Tractatum 
compendiarium de syllogismo, secundum Analytica 
priora Aristotelis ; 2“ Epistolam seu Scholion de vo- 
cibus quibusdam difficilioribus quse sunt in libro 
TCEpi 'EppLYiveia;, ad episcopum Aitallaham. Brevis- 
sima ac satis jejuna opuscula , quse tamen hujus 
temporis et sectse in exponendo Aristotele diligent 
tiam comprobant. 

Severi discipulus fuit in ccenobio kinnesrinensi 
Athanasius Baladeusis , linguae graecse peritissimus, 
dictusqiie ob translationesab ipso confectas/i4ror«/?? 
interpres^. Hic anno 645 e graeco vertit Isagogen 
Porphyrii, quae habetur in codicibus sequentibus : 
Vaticano, 158“; Mediceis, 183-184 et 196*; Pa- 
risiensi , 1 61 . In Ane libri legitur haec subscrip- 
tio : ff Absoluta est Isagoge Porphyrii philosophi . 
quam e graeco in syriacum accurate, prout licuit, 
convertit castus frater' Athanasius, ex monasterio 
sancto Beth-Malco, mense Conun altero anni 956 » 
(aerae Seleucidarum). Parisiensis et Medicei codices 
e Vaticano profluxisse videntur ; etenim Romae 



’ Assem., t. II, p. 335 et t. 111, pars 1, p. 195, not. 

* Assem., t. 1, p. 493-94; t. 11, p. 335. — Wemich, op. 
cit. p. 280. 

' Assem., Catal. codd. bibi, apost. vatie., l. III, p. 305. 

* Evod. Assem. Catal. codd. nrient. bibi. med. laurent., 
p. 327 et 337. Errore gravi, Evodius Assemanus scribit in his 
codicibus haberi versionem Honeini. 

' Id est monachus. 

exarati sunt, nosterque manu docti Abrahanii Ec- 
cbellensis scriptus est. 

Huic translationi in codice V aticano praemissa 
est pi-ajfatio, docens quam ob causam et ubi Isagoge 
illa ad Chrjsaorium conscripta fuerit. Ita respon- 
det fragmentum illud iis quae de hac re disseruit 
Ammonius in praefatione commentarii sui in Isa- 
gogen, ut non dubium sit auctorem syrum, qui ab 
Athanasio alius non esse videtur, sua inde depromp- 
sisse'. Pauca tamen addita sunt, quae nec Am- 
monius nec alius scriptor quem sciam protulit, verbi 
gratia, adversus Porphyrium Gregorium Thauma- 
turgum scripsisse. Pnefatio haec deest in codice 
Parisiensi, qui initio mutilus est; an habeatur in 
codicibus Mediceis parum memini. 

In codice 14660 Musei Britannici, habetur opus 
aliud ab Athanasio translatum , hoc titulo : Isagoge 
compendiaria de wpaYjAaTeta logica et syllogistica 
Aristotelis, quse translata fidt e graeco in syriacum 
f>er castum fratrem A thannsium, e monasterio Beth- 
Malco. Ha;c Isagoge prorsus diversa est ab illa 
porphyriana ad Chrysaorium. Haec enim de qua 
loquimur dialecticam totam complectitur, Topicis 
ac Sophisticis Elenchis in breve spatium redactis; 
atque ibi Plato laudatur. Exordium hujusmodi est : 

« Quum 7cpay|jLaT£ta logica obscura sit apud Aristo-- 
telem propter difficultatem sermonis ejus, operae 
pretium duxi compendiarium et simplicem tracta- 
tum scientiae syllogisticae scribere tibi , ut per viam 

’ Assem. Catal rodd. bihl. vat., t. III, p. 304-30S. — 
Wenrich, p. 285-86. — Fabricius, Sibi, grxrri, t. IV, p. 248. 
— Eadem tere leguntur in Abulfaragii Dyn., p. 84 (edit. 
Pococke) . 



Digitized by Coogle 




32 — 



faciliorem atque apertiorem incedere possis. » Pro- 
babili conjectura crederes eamdem esse Isagogen 
hanc nostram atque illam Porphyrii Introductionem 
(id syllogismos categoricos, quam Abulfaragius ait 
Syris notam fuisse', de qua tamen mentionem 
nullam apud Fabricium Harlesiumque reperio. 

Athanasius postea fuit Jacobitarum patriarcha, 
hujus nominis secundus. Anno 684, ordinatus fuit 
in synodo Resainensi , obiitque anno 687, ut nar- 
rat Barhebraus*; unde colligitur eum juvenili aetate 
in monasterio Beth-Malco scribendis versionibus 
insudasse. Dionysius autem Telraaharensis opina- 
tur eum consecratum fuisse a. 688 , mortuumque 
a. 704’. Sed difficile est tam longaevum admittere. 
Alio loco’, Assemanus, confusis iis quae ad ipsum 
et ad Athanasium III patriarcham pertinent, asse- 
rit nostrum anno 728 vixisse. 

Athanasii discipulus fuit Georgius , episcopus 
gentium seu Arabum, qui et ipse Aristotelis studio- 
sissimus fuit. Legitur enim apud Barhebraeum 
Athanasium patriarcham,*^ quum jam ex hac luce 
migraturus esset, praecepisse ut Georgius episcopus 
gentium crearetur, qui, duobus post ejus mortem 
mensibus, anno 687 ordinatus est. Auclor alius 
tamen, Assemano jure suspectus, censet eum con- 

‘ Dyn., p. 84. Pocockius perperam vertil syllogismos to- 
picos. 

’ Assem . Bibi, orient., t. II, 335. — Calai, codd. bibi, 
vat. , t. III, p. 306. 

’ Assem., Bibi, orient., t. I, p. 493-94; t. II, p. 105. 

* Ibid., t. U, p. 75, 78. 

* Ibid., t. II, p. 335. 

secraUim fuisse anno (347*. .4liis dicitur episcopus 
Arabum Taiorum, vel ejuscopus populorum islami- 
tarum id est cbristianorum qui inter Arabas ante 
Mubammedem degebant, nec statim , ut credibile 
est , post victoriam Moslemorum esse desierunt. * 
Opera quaedam Georgii memorat Assemanus*, inter 
quae illud prae caeteris desiderandum est quo cum 
Arabibus disputabat de praestantia ipsorum poeseqs, 
et Arabi cuidam contendenti nullius gentis poeras 
arabicis posse comparari Georgius Syros suos ut 
longe excellentiores opponebat; in quo quidem vix 
crediderim fore ut ei suffragarer. Inter baec opera ne 
unum quidem est quod pbilosopbiam spectet, Geor- 
giumque peripateticum fuisse nemo sciret , nisi in- 
signe monumentum ejus solertiae logicae servavisset 
Musei Britannici codex 14659, saeculo vii exaratus. 

Ibi enim continentur Categoriie, liber Interpretatio- 
nis, liber uterque A naljticorum priorum, praemisso 
unicuique libro prooemio amplissimo, subjunctoque 
commentario, quaeGeorgii nomen ferunt. Codex ini- 
tio et fine mutilus est ; unde conjicere licet Georgium 
simili modo ceteras partes Organi, aut saltem Isa- 
gogen pertractasse. Inter Syrorum commentarios 
nullum invenio qui buic aequiparari possit, si mo- 
lem operis spectes atque accuratam exponendi ra- 
tionem; nuliusque praeferendus erit, si quamlibet • 

j I 

’ Assem. Bibi, orient., t. I, p. 469. 

’ Ibid., t. I, p. 167 et 494-93. In codice Musei Britannici 
de quo mox dicam, vocatur etiam Georgius Jacobita. 

* Addendus his foret sermo de S. Chrismate, quem ipsius 
nomine inscriptum reperi inter schedas Renaudotianas quas 
possidet Bibliotheca nostra Maxima. 

3 

partem piiiiusuphla; Syrorum prelo committendam 
viri docti unquam censiierint. 

Aristoteli etiam operam dedit vir in syriacis lit- 
teris fama et doctrina nulli secundus, .Tacobus Edes- 
senus, qui episcopus factus anno 651, interiit (ut 
aiunt, ({uanquam vix credi potest) anno 710. Edu- 
catus in monasterio Aphthonii kinnesrinensi, qui eo 
steculo inter Syros litterarum fomitem servabat , 
grsBca lingua doctissimus factus est , vocatusque 
ob navatam assidue in transferendis scriptis Gra;- 
corum operam librorum interpres^. Transtulit enim 
libros plures theologicos Graecorum, multumque 
laboravit ut linguam Syrorum suae puritati redderet, 
punctaque vocalium et orthographiam legibus cer- 
tis subjiceret. « In monasterium secedens ab epi- 
scopatu, ait Barbebraeus‘, per undecim annos Psal- 
morum et Scripturarum graecam lectionem docuit, 
gi-aecique sermonis usum fere jam abolitum instau- 
ravit. Quam ob causam a Fratribus in Graecos 
vehementer concitatis vexatus, ad aliud monaste- 
rium transivit, ubi eadem docuit. » 

Ex operibus philosophicis Jacobi Edesseni nihil 
superest nisi translatio Categoriarum Aristotelis , 
quae jungi solet translationi Isagoges porphyriana^ 
ab Atbanasio confectae, et invenitur in codicibus 
Vaticano 158, Mediceo 196, Parisiensi 161 *. Asse- 
manus, in Bibliotheca orientali^, censet Jacobum 

' Assem., t. II, p. 336. 

* Apud Assem., t. II, p. 337. 

* Errat Evodius Assemanus dum auctorem hujus transla- 
tionis ponit Ucmeinum (Catal. codd. bibi, laurent. p. 337). 

* T. I, p. 493. — Cf. Wenrich , op. cit. p. 127. 

transtulisse quoque librum Interpretationis ^ Anedy- 
tica et Vitam brevem Aristotelis quae eodem codice w 

Vaticano reperiuntur ; sed absque ratione, quando- 
quidem nomen Jacobi non legitur nisi post Catego- 
rias^ ut ipse Assemanus melius vidit in catalogo quem 
confecit codicum Vaticanorum Praeterea, idem 
Assemanus primo contenderat Jacobum aucto- 
rem fuisse commentarii in Isagogen, qui in eodem 
codice reperitur. At pari modo sese emendavit^'in 
catalogo, ubi scribit hunc commentarium esse Am- 
monii vel Philoponi. Denique, nostro Jacobo tribuit 
Wenrichius * versionem Summse philosophiee peri- 
pateticce Nicolai, quod quo quidem auctore dicat 
neque ipse aperit, neque ego inveni. 

Habemus igitur apud Syros Jacobitas saeculis vi 
et VII, seriem virorum quorum scripta peripatetica 
possidemus, Sergium Resainensem, Severum Kin- 
nesrinensem, Athanaisium Baladensem , Georgium 
episcopum Arabiae, Jacobum Edessenum. Studia 
vero hujus sectae imminuta ac fere abolita fuisse 
Moslemis rerum potientibus inde colligitur, quod 
a saeculo viii vix ullum Jacobitam reperiamus qui 
Aristoteli deinceps curam impendat. Reviviscent 
quidem haec studia saeculo xiii,sed ipsis Arabibus tunc 
facem ferentibus studiique rationem monstrantibus. 

Anno tamen 830, adhuc reperio Antonium rheto- 
rem, monachumTagritensem, qui conscripsit Rhe- 
toricam. Philojjoni. Haec Barhebraeus’, qui alio loco 
librum Antonii numerat inter eos qui alumnorum 

‘ T. III, p. 306-307. 

’ De €Mct. griec. ven,, p. 7 et It . 

’ Apud Assem., t. II, p. 34S-A6. 



pi, - di ^'-s-igle 




— 36 — 



manibus teruntur*. At quale fuerit opus illud con- 
jicere non ausim. 



VI. 



Dc studiis peripateticis apud Ncstorianos sxculis vi, vii, viii. 



Ad Nestorianos revertamur, qui, quum primi, 
ut jam diximus, Aristoteli auctoritatem docendo 
et scribendo asseruissent apud Syros, htec studia 
sacculis subsequentibus non deseruerunt, quamvis 
pauciora supersint eorum diligentiae monumenta. 
Saeculo vi ineunte, floret Abrahamus Cascarensis, 
qui vitae monasticae apud Nestorianos quasi con- 
ditor dici potuit, monasteriumque constituit in 
monte izala, prope Nisibin. De quo baec Ebedjesu : 

Abbas Cascarensis edidit 
Expositionem cum epistolis , 

Et commentarium in dialecticam 
Universam Aristotelis *. 

Ananjesu, dictus Hagbiro seu Claudus, Nesto- 
rianorum ordinatus patriarcha anno 685, mortuus- 
que post multas aerumnas toleratas anno 699 in 
monasterio Jonae apud Nisibin, eadem studia co- 
luit. Inter opera ejus memorat Ebedjesu Exposi- 
tionem Analyticorum^ . 

Marabas Cascarensis, patriarcha Nestorianorum 
factus anno 742, mortuusque anno 752, annos 
natus 110, item logicus fuit. De quo Ebedjesu : 

' Apud Assem., t. III, pars II, p. cmxxxviii. 

* Assem., Bibi, orient., t. III, pars I, p. 154-155. 

" Ibid., t. III , pars I, p. 154. 

Aba filius fierich Sebjaneli 
Composuit librum de strategia , 
Et expositiones et commentarios 
Varia refertos eruditione*. 



Fatendum A.ristotelem ibi aperte non designari. 
Sed Barhebraeus expresse Marabam laudat ut theolo- 
giae et dialecticae peritissimum. Rursus Amrus ait ; 
« Edoctus est in schola Modainae (Seleuciae), expo- 
suitque theologum et quosdam libros dialecticae, 
et confecit interpretationes » 

Inter patriarchas Nestorianorum peripatetice doc- 
tos , numerare nos jubet Assemanus Surinum Se- 
leuciensem, qui patriarchatum malis artibus oc- 
cupavit anno 754, dein exauctoratus , Bassorae 
episcopus factus est. Haec Ebedjesu : 



Surinus commentator scripsit 
Solutionem opinionis haereticorum , 

Graeci sermonis structura , < 

Et demonstrationes et quaestiones*. 

Nihil in his verbis indicat Surinum transtulisse 
aut exposuisse Aristotelem. Assemanus autem rem 
probare nititur adhibito loco quodam Muhamme- 
dis Ibn Ishaki, auctoris libri cui titulus Kitdb-el- 
Fihrist, qui de Metaphysica agens, ait : Exposuit 
Sjrianus librum Beta, versusque estarabicc, vidique 
hanc expositionem scriptam manu Jahya ben Adi, 
in catalogo librorum ipsius. Sic legerat Hottinge- 
rus*, quem Assemanus reprehendit, ideinque legi 

* Assem., t. III, pars T, p. l.'$7-iS8. 

• Ibid., p. 157. 

• Ibid., p. 168-169. 

* Bibi, orient., p. 240-il. 

vult Surinum, absque ulla ratione, mea quidem 
sententia, imo contra omnem rationem. Etenim 
1" codex noster libri Kitdb-el-Fihrist (suppi, ar. 
1400*, fol. 90) habet, ut Hottingerus legerat, Suria- 
nos. 2® Mentio 'quae injicitur celebris interpretis 
Jahjse ben Adi certo certius indicat hic agi de Sy- 
riani commentario in librum ^ Metaphysicorum. 
Quomodo autem translator ille , qui saeculo x 
vivebat, graecisque auctoribus transferendis unice 
operam dedit, chaldaei et obscuri hominis scripta 
vertenda suscepisset? Ceterum Mohammedis Ibn 
Ishak verba Djemaleddinus exscripsit , unde Wen- 
richius ea sumpsit , atque ad Syrianum probe 
retulit*. 

Praeter patriarchas nestorianos, qui paene omnes 
aristotelicam disciplinam sectabantur, multos alios 
doctos viros in hac secta reperimus, inter quos 
quemdam Denha, qui circa annum 740 vivebat, 
et cui catalogus Ebedjesu inter alia opera adscribit 

Commentarium in dialecticam 
Aristotelis magni *. 

Codex unde Assemanus descripsit catalogum 
Ebedjesu exhibebat Hibam pro Denha. At multo 
probabilior est lectio quam secutus erat Ecchel- 
lensis, in editione priori catalogi Ebedjesuani. 
Wenrichius hunc unum et eumdem putat cum 
Iba Edesseno *. Nominantur etiam in catalogo 
Ebedjesu : Jesudenah, episcopus Kosrse , qui post 
annum 700 vivebat , scripsitque logicas exposi- 

' De auct. grxc. vers,, p. 287. 

* Assem., t. III, pars I, p. 175-176. 

’ De auct. grxc. vers., p. 20. 

tiones ‘ , et Jesubocht , metropolita Persidis circa 
annum 800, qui librum scripsit De Universo et 
De signis aeris'. < 

Vides quanta industria a Nestorianis excultus 
fuerit Aristoteles, saeculis vii et viii. Mirabuntur for- 
tasse nonnulli ex tanto labore nihil ad nos perve- 
nisse, dum Jacobitarum opera paucis quidem, certis 
tamen codicibus reperiuntur. Secta vero Nestoria- 
norum , quae remotiorem Orientis partem occupa- 
bat , minus nota est , nec forsan omnes suas divi- 
tias nobis aperuit. Praeterea, si fructum diligentiae 
nestorianae spectes , hunc reperies multo majorem 
fuisse quam Jacobitarum. Etenim a Nestorianis, ut 
mox ostendetur, originem ducit tota Arabum phi- 
losophia ; dumque Jacobitae animum plane despon- 
derent sub imperio Moslemorum , Nestoriani ma- 
gistri fiebant suorum domitorum , illamque seriem 
studiorum aperiebant quae in historia ingenii hu- 
mani enarramda tantum locum sibi vindicat. Atque 
ita factum ut Nestorianorum opera aristotelica sy- 
riace scripta, quum prae arabicis vilescerent, fere 
tota perierint. 



VII. 

De indole studiorum peripateticorum apud Syros. 

Ex his quae supra dixi satis apparet philosophiam 
Syrorum totam in Aristotele substitisse, ipsos vero 
ex Aristotelis encyclio-paedia solum Organon per- 

* Assem., t. 111, pars 1, p. 195-196 et not. 

* Ibid., p. 194-195 et not. 

tractasse, iinu illi toti Organo Iractaiulo impares, 
primas paginas logici syntagmatis non supergres- 
sos. Isagoge, Categoriae, liber Ilepl 'Ep(i7iv£ia? mille 
modis vertuntur, ex[)onuntur, retractantur. Ana- 
lytica priora rarius apud Syros occurrunt, ac fere 
semper in epitomen redacta. Analytica posteriora 
seu Apodictica nullis in membranis veteribus in- 
veni , quamvis de iis auctores Syri non raro men- 
tionem faciant. Topica et Sophistici Elenchi paucis 
paginis comprehendi solent. Sic Sergius Resainen- 
sis, qui tanta assiduitate primis Organi libellis insu- 
davit, de Analyticis, Topicis et Sophisticis Elenchis 
prorsus tacet. Sic Georgius, Arabum episcopus, 
post Analytica priora calamum ponit. Sic in co- 
dicibus Vaticano 158, Mediceo 196, Parisieusi 
161, qui nobis quodammodo Organon a Syris 
tritum exhibent. Isagoge, Categoriae, liber llepl 
'Ep|i.riV£ia« fuse explicantur; ex Analyticis nihil in- 
venio praeter capita septem quae aperiunt librum 
priorem Analyticorum priorum : ex aliis partibus 
Organi ne ullus quidem versus. Librarios et com- 
mentatores patientia medio in opere deficiebat; 
simul, quae erat ipsorum mediocritas ingenii, argu- 
mentis facilioribus applicabant animum , omissis 
iis quae non ita liquido intelligerentur. 

Contra mirum dictu quantum syri homines in 
Isagoge, Categoriis, libro ri£pl 'Ep(X7iv£tai; illustrandis 
sibi placuerint. Eorum rationis exemplum praebent 
codex noster 161 , et hujus plane similes. Medi- 
cetis 196 et Vaticanus 158. Nempe, post comple- 
tam Isagogen (fol. 7), sequuntur per octo fere pagel- 
las farrago rerum dialecticarum, tabula'que synop- 
ticae , figuris ostendentes totam rationem logicae 

aristolelicat. Aristoteles ipse aliquando usus est his 
schematibus divisionum , verbi gratia in libro tlepl 
'Epfiifiveta? , cap. xiii,^ 1; et loci plures ipsius ope- 
rum figuras adjunctas requirere videntur'. Syri his 
schematibus non minus delectabantur, totamque 
philosophiam his divisionibus atque enumerationi- 
bus dispescebant. Praeterea textui libri Ilepi 'Eppt-Ti- 
veia; (fol. 27), glossae et expositiones plurimae in- 
sertae sunt lineis miniatis inclusae. Denique, post 
Analytica (fol. 49), reperitur in eodem codice com- 
mentarius in Isagogen Porphyrii, quem Assema- 
nus Ammonio vel Pbilopono tribuit *. Incipit in 
bunc modum : « Septem capita quaerenda sunt initio 
libri cujuslibet, scopus, utilitas, ordo, causa scri- 
bendi, divisio capitum, cujus auctorLs sit liber, de 
quo agat. Scopus hujus libri est ut edisserat de 

vocibus philosopbicis » Quanquam autem multi 

sunt commentarii peripatetici tum in Isagogen 
tum in (Categorias , qui his fere verbis incipiunt*, 
nullum reperi sive Ammonii , sive Pbiloponi , sive 
alius cujusvis peripatetici qui cum nostro unus 
idemque sit : sed adeo confusa est haec mate- 



* Cf. Barthelemy Saint-Hilaire , Logique d'Aristote, l. II , 
p. 7, not. 

* Catal. cndd, bibi, vat., t. III, p. 307. 

’ Verbi gratia , David Arnienus in Isagogen (inter Brandisii 
scholia in Aristotelem, ad calcem editionis Bekkeriana^, p. 16), 
Anonymus qui apud Brandisium est, p. 30, in Categorias, 
et Anonymus qui est ibidem , p. 93, in librum Depi 'EppTivEia;. 
Lege modo ; *E$ xecpdXaia 7cpoXr|itTEOv itotvTOs apitfroTEXixou 
^i6Xtou, (Txditoy, y^p^ffipwv, xabv, litiypaopTQV, vjyypuifta, St«oxEui|v 
i(toi oixovoutav tou Xoyou, xal SiSaoxoXtxdv (papiEV xpoTtov. 
Ibid., p. 30. 

ries‘, ut certi quidquam definire non ausim. Post 
illum vero commentarium, qui fere 28 paginis con- 
stat, fragmentum alterum sequitur (fol. 63), quod 
inscriptum est : Commentarius Introductionis Por- 
phyrU, philosophi, factus ab homine amanti laboris', 
Quis hic «l>iXoirovov non videt? Sic incipit: « Quae 
ergo docet nos hic tractatus sunt haec : quis sit qui 
scripsit hanc Isagogen, ad quem scripserit eam.... » 
Paulo post (fol. 65) subit fragmentum alterum ejus- 
dem auctoris, ut fert titulus, itemque ad Isagogen 
pertinens. 

Eodem codice (fol. 11) legitur Vita brevis Aris- 
totelis quam ex Ammonio desumptam scribit Asse- 
manus ; non is quidem recte. Etenim , quamvis 
vita illa, quae pagellam unam non implet, multa ha- 
beat communia cum Ammoniana, non illi similior 
dici potest quam cuivis ahi harum Vitarum Aristo- 
telis quae apud veteres circumferebantur. Abulfara- 
gius ’ ea quae de Aristotele narrat ex eodem fonte 
videtur hausisse. 

Cetera opera Aristotelis quod spectat , vix ipso- 
rum titulos Syri norunt, aut quae sub his titulis 
circumferunt opuscula, {nTo€oXi[x.aia sunt. E syriaco 
versum hic apponere censui scholion quod in co- 
dicibus Vaticano 158 (fol. 26), Mediceo 196, Pa- 
risiensi 161 (fol. 10) legitur, exhibetque nobis ca- 

’ V. Fabricii Bibl.gr. (edit. Harles), t. V, p.705,758 jt. X, 
p. 645. 

* Assemanus {Bibi, orient., t. III, part. II, p. cxxm, lin. 5), 
hunc loquendi modum rahmai amlo per pietate insistes inter- 
pretatur. Michaelis autem, p. 656 Lexici syriaci , recte , ut 
opinor, vult reddi etXoicovov. 

’ Dyn., p. 59-60 (edit. Pococke). 

nonem peripateticum qualis apud Syros receptus 
erat. 

« De causis propter quas scripsit Aristoteles 
opera sua. Quinque sunt res, id est causae, de qui- 
bus scripsit Aristoteles totum opus suum logicum : 
1® de veritate evidenti; 2® de veritate obscura; 
3® de falsitate obscura ; 4® de falsitate evidenti ; 
5® de re quae potest esse et non esse. Exemplum ve- 
ritatis manifestae unicuique homini est quando 
quis dicit ; Splendet sol. Exemplum veritatis ob- 
scurae, quae non cuilibet statim apparet , est quando 
dicitur : Lumen lunae a sole provenit. Exemplum 
mendacii evidentis est : Sol non tantum lucet quan- 
tum luna. Exemplum mendacii cujus falsitas non 
statim apparet, est : Sol non est tantus quanta 
terra. Res possibilis est, verbi gratia, ut quis pue- 
rum videns motibus alacrem , dicat : Hic philoso- 
phus erit; etenim forsan istud est verum , et forsan 
non est. Habes quinque argumenta de quibus 
scripsit Aristoteles. Opera vera ejus hsec sunt : li- 
ber Categoriarum, liber Ilepl libri duo 

Analyticorum, praeterea libri duo qui vocantur Apo- 
dictica, id est Analytica posteriora, et libri octo 
Topicorum. Expliciunt res de quibus scripsit Aris- 
toteles. » 

Apparet nunc, ni fallor, quam similis fuerit for- 
tuna Aristotelis apud Syros et apud Latinos me- 
diae aetatis. Syris quos hactenus examini subje- 
cimus Aristoteles loreus est, cetera ipsius opera 
plane ignota sunt. Unde fit ut philosophia Syro- 
rum nobis similitudinem referat hujus scholasticae 
prioris aetatis, Alcuiniaut Abaelardi, antequam Aris- 
toteles totus e gra‘cis arabicisque fontibus nostris 

hominiJ)us innotuisset. Contra inox ostendemus 
philosophiam Barhebraji aliorumque Syrorum se- 
rioris a*tatis, qui Arabuinstudia imitantur, imaginem 
nobis exhibere posterioris illius scholasticae Alber- 
tinaj, Thomistica;, cui totus Aristoteles manibus 
teritur. Aristotelis opera cuncta Orientalibus non 
innotuerunt nisi ope versionum quae ix saeculo factae 
sunt, ut Occidentalibus rursus per versiones sac- 
culo XII confectas. Idque etiam animadvertendum 
Syros plerumque libris ipsis Aristotelis antepo- 
suisse tractatus ad ipsius mentem compositos, si- 
millimosque dialecticis Boethii , Cassiodori , et 
Categoriis pseudo-Augustinianis, quae tanto favore 
apud I.atinos ad xii usque saeculum celebrabantur. 
Imo hos tractatus nomine Aristotelis decorare non 
verebantur, ut scholastici saepenumero fecerunt , 
quando paraphrases ex arabico translatae, quae Aris- 
totelis sententiam tantum referebant, primum vul- 
gatae sunt. Farragines hae dialecticae in codicibus 
syriacis saepius occurrunt : provocare sufficiat ad 
codices Vaticanum 21 7 ‘ , Mediceum 62 *, Fari- 
siensem 164. Eodem pertinent rudimenta dialec- 
ticae quae in grammaticis syriacis leguntur, fereque 
ex libro tlEpl 'Epixviveia? excerpta sunt, necnon lexica 
illa, quorum pi'aecipuum est Lexicon Josuae Bar 
Ali, vocum philosophicarum ex graeco idiomate 
sumptarum interpretationem exhibentia’. 

Qui commentatores graeci peripatetici hac aetate 
vetustiori philosophiae syriacae vulgati fuerint 

* Assem., Catal. codd. bibi, vat., t. III, p. 504. 

* Evod. Assem., Catal. codd. bibi. mcd. laurcnt., p. 107. 

’ Cf. cndiceni nostrum 1 42 , horum glossariorum exemplum 
eximium praebentem. 

quamvis certo deriniri non possit , tamen non vi- 
dentur Syri ullos praeter Nicolaum Damasce- 
num, Porphyrium , Ammonium ac Philoponum, 
manibus tractasse. Porphyrius vero apud eds ce- 
leberrimus fuit, tum propter Isagogen (ul Chrysao- 
rium, qua nihil apud eos frequentius, et quae, ut 
ait Abulfaragius*, « pro exordio Aristotelis recepta 
est, et cursum solis aequavit usque in hunc diem; » 
tum propter librosejusdem alios quos memorat Abul- 
faragius ut syriace exstantes , et quorum tituli sic 
ab eo referuntur : 1 ® Historia philosophorum , sine 
dubio libri quatuor <t»i>.offO(pou wTopia; deperditi * ; 
2° liber Elementorum , forte liber llspi 'Ap^^wv , de- 
perditus*; 3® libri duo, inscripti ad Libanium, item 
Djemaleddino et Mohammedi Ibn Ishak memorati , 
vitiose quidem, ut demonstravit Wenrichius contra 
Casirium*. Etenim certissime legi debet ad Anebo- 
ne/72 , habemusque hic syriace et arabice 'ETtiffToXyiv 
irp6; 'AvjSu tov Aiywtiov , qua Jamblichus hieratico 
nomine designatur, cujusque fragmentum arabice 
refert Scfaahristanius * ; denique 4® liber Respon- 
sionis ad Lemachium de intellectu et intelligibili , 
novem tractatibus constans. Haec Barhebraeus : sed 
quis ille Lemachius? Wenrichius, qui idem opus 
memorat ex Djemaleddino et Mohammede Ibn 
Ishak*, Pammachium legit, fateturque se hujus 

' Drn., p. 84. 

* Fabr., Bibl.gr. (edit. Harl.), t. V, p. 746. 

* Ibid., p. 743. 

* De aurt. grsec. vers., p. 283, 

* Religionspartheyen und Philosophen-Schulen , iibers. von 
Th. Haarbrucker, ii' th. s. 208-209 (Halle, 183t). 

* Oj>. laud., p. 281. 

operis ne vestigium quidem us(|uam repei isse. Sed 
ego pro certo affirmaverim legendum esse Jarn- 
blichuni, mihique suffragabuntur quicumque lit- 
terarum et punctorum diacriticorum mutationes 
norunt. Quo concesso, tantum non certum est 
his verbis designari Jamblichi seu ’A6api[i(ovo{ irpo; 
T»iv Ilop<pupiou Ttpo? £TCi(jTo>.riv ctTOicpiffiv. Facillime 

intelligent Porphyrium hujus libri auctorem credi- 
tum fuisse, qui sciunt arabice nomen auctoris ut 
et ejus ad quem opus dirigitur per lani indicari. 
Pneterea certum est Jamblichi nonnulla syriace et 
arabice versa esse , Rhazemque commentatum 
esse librum Anebonis ad Porphyrium'. 

Codice 217 Vaticano* continetur versio operis 
de quo, quamvis certa deffnire non possim, pauca 
tamen referre juvat. Inscriptum est : Scientia de 
temperamento terree ex libro Berozi, sapientis ma- 
‘ gistri; incipitque sic : « Vide, o Theon fili mi, 
quae dico tibi de temperamento terrae et de homi- 
ne.... » Post duas paginas, alter titulus habetur, in 
hunc modum : Rursus ex eodem libro Berozi., magis- 
tri sapientis, cujus periit magna pars initio et fine; 
atque ad calcem liaec miniata leguntur : ExpUcit : 
Itasc scripsimus sicut ea invenimus, quia liber valde 
antiquus erat, et perierat ex eo magna pars. Vi- 
debunt alii quibus plus erit temporis atque otii 
quam fuit mihi dum Vaticanos codices evolverem, 
cujusnam auctoris, argumenti, temporis sit ille 
liber. 

Ad scholas non peripateticas quod attinet , Syri 

' Op. laud., p. 293,306. 

’ Assem., Catal. codd. bibi, vatie., t. III, p. S04. 



ipsas nonnisi summo digito tetigerunt. In codice 1 61 
Parisiensi ( fol. 8 v.), codicibusque Mediceis et 
Vaticanis qui huic similes sunt, scholion legitur, 
his fere verbis : « Philosophi nomen ducunt vel a 
magistro, ut Pythagorici a Pythagora; vel a re- 
gione , ut Cyrenaei a Cyrene; vel a loco, ut Stoici 
a Stoa, et Academici ah Academia (hi sunt e domo 
Platonis); vel a moribus, ut Cynici, nempe ca- 
nes; vel a proposito, ut r.Sovixoi*, qui voluptatem 
ponunt esse summum bonum; \el ab accidente, ut 
Peripatetici (hi sunt e domo Aristotelis), ab ambu- 
lando vocati. Omnes hi philosophi sunt ab extra 
(i. e. pagani, ol e$w (ptXo<io(poi). » Habes synopsim 
historiae philosophicae juxta Syrorum mentem. 

Solus Plato in Syrorum opinione Aristotelem, 
sed longo intervallo, insequitur. Assemanus* testa- 
tur Platonem syriace versum fuisse. At quum vir 
doctus non dicat qua auctoritate fretus id scribat, 
nec ubi viderit hanc translationem , nec qui libri 
translati , nec a quo translati , in hoc illi nulla fides 
esto. Haec quidem Abulfaragius : « Enumeravit 
Theon Alexandrinus XXXIH libros a Platone con- 
scriptos, e quibus qui nunc exstant sunt PJisedon, 
Timaeus, liber de Legibus, Respublica *. » Sed hic agi 
videtur de versionibus arabicis non syriacis. Quae 
sub nomine Platonis leguntur in membranis syria- 
cis certe apocrypha sunt. Sic in codice Musei 
Britannici 14658, continentur sub ipsius nomine 
aenigmata , ex "Opoii; seu Definitionibus quae ipsi 

I 

’ Cf. Abulf., Dyn., p. 50. 

* Bihl. orieM., t. II, p. 315. — Wenrich, p. H7. 

* Dyn., p. 56. 

ohlrudunUir excerpta, forma tamen paulum im- 
mutata. Iii codice enim nostro per quaestiones pro- 
ponuntur (|ua^ apud Graecos deiinitioiiibus expri- 
muntur, atque ita habitum plane referunt harum 
Definitionum seu interrogationum quae veteribus 
intimae aetatis tantopere placebant*. Sic pro illo : 
Oeo? ^wov ctSavaTOv, aorap^e; irpo? euSaipioviav, ouata ai^io?, 
Tvi? T’d'j'a0ou (puffeo)? atTia, Syrus habet : « Plato dixit: 
Quid est animal immortale , quod abundat omni- 
bus bonis, natura aeternum, et causa omnium 
bonorum? » Eodem codice leguntur Prascepta Pla- 
tonis ad discipulum suum , qua graece non repe- 
riuntur, christianamque disciplinam magis quam 
platonicam videntur redolere. Afferantur exempli 
gratia primi versus : « Cur oculis tuis difficile est, 
agrumque tibi videtur quod pracipiam tibi ut 
etiam dormiens ab oratione non desistas? — Disci- 
pulus dicit : Quomodo fiet istud ? Ecce enim 
(]uum dormio, mortuo similis sum. Quomodo ergo 
dormiens orem, quandoquidem tunc mortalitati 
mea subjacere videor? — Magister dicit : Animum 
tuum moribus bonis et honestis instrue.... » Co- 
dice Vaticano 159, item leguntur karsciunice (id 
est lingua arabica, sed charactere syriaco) : Monita 
Platonis ad Aristotelem discipulum suunP , cjua 
sic incipiunt : « Oportet ut cognoscas Deum tuum , 

’ V. opp. t. X, edit. Bekkeri, Londini. 

* Illas dico altercationes Epicteti et Adriani, Adriani et Se- 
cundi, Pi|)ini et Albini scholastici, etc., quarum syllogen Fa- 
bricius compilavit [Bibi, gr., t. XIII). Multa sunt etiam hujus 
generis apud Athenaeum. 

* Cf. Assem., Calai, corltl. hibl. eat., t. III, p. 3t4. — 
Wenrich, op. cit., p. 122. 

atque recorderis justitiae ejus. » Denique codice 
Britannico jam memorato legitur dialogus platoni- 
cus, certe apocryphus, ejusdemque farinae atque 
Eryxias, Axiuchus, etc., quo Socrates colloquitur 
cum discipulo corrupte, ut puto, nominato Eros- 
trophos. Hujus operis graece vestigium nullum super- 
est; sed credibile est illud non esse diversum a dia- 
logo cui titulus ^ 'imroTpdfof seu ‘imroarpdipof, 

qui a Diogene Laertio inter 6[iio^oYou(tev<i>( vo6euo[j.evouc 
reponitur’, atque periisse credebatur. Rem ad li- 
quidum deducturum alibi me promitto. 

Gnomicos etiam nonnullos ac morales auctores 
Syri vertendos sumpserunt*, ut ex eodem codice 
14658 Musei Britannici constat. Quem quum vol- 
verem, non sine gaudio reperi : 1” Menandri 

* Vitee phil,, lib. IU, cap. xxxvii (p. 82 edit. Didot). 

* Poetarum, oratorum, aliorumque hujus generis scripto- 
rum qui apud Graecos floruerunt , nullus videtur Syris inno- 
tuisse, adeoque diversum erat utriusque gentis judicium in 
rebus ad litteras pertinentibus ut adirmari possit et Pindarum, 
et Sophoclem, et Demosthenem, et quotquot habet Graecia cele- 
berrimos viros ingenio, apud Syros si vulgati essent, parum fa- 
voris habituros fuisse. Unus Homerus dicitur syriace fuisse ver- 
sus. Scribit nempe Abulfaratgius in Historia Dynastiarum (idque 
tribus locis repetit, paginis 26, 40, 1 48, edit. Pocockianae) Theo- 
philum Edessenum, maronitam et astronomum, qui anno Christi 
783 obiit, in syriacum duos 'libros (kitAbayni) Homeri de exci- 
dio Ilii vertisse, hujusque translationis exemplaria haberi 
apud Syros. Jam Syri recentiores ferunt Theophihun exco- 
gitasse vocales syriacas quae vocalium graecaruin figuram 
affectant , hujus versionis rectius conscribendae gratia , nimi- 
rum ut voces ambiguae et nomina propria legi et efferri com- 
modius possent (Assem., Bibi, orient., t. I, p. 321). De locis 
vero memoratis Abulfaragii in diversas partes abierunt viri 
docti. Toderiniis {Letteratura turchesca, Veneria, 1787, t. I, 

4 

syltogen piifitov yi ^wtixwv, ab illis quas 

graece sub ipsius nomine possidemus omnino diver- 
sam ; 2° aliam sententiarum syllogen Ptthagorje 
tributam, atque ab ea quse XP'^^ inscripta 
est diversam, qua fortasse 'iepo; seu Ilepi &i<oy, 
quod periisse credebatur, servatus est; 3° aliam 
syllogen sic inscriptam : Consilia Atnao^ philo- 
sophae e schola Pythagoree. Illa vero sine dubio est 
celeberrima Thbaho, cujus nomine varia opera 
sententiosa et moralia circumferebantur apud ve- 
teres : haec autem prorsus nova sunt; 4° versionem 
orationis parseneticae Isocratis ad Demonicum. De 
bis fusius, sed non ut par erat, egi in Journal 

p. 220} opinatur Theophilum transtulisse libros duos priores 
Iliadis ; quae sententia prorsus rejicienda est, multas quidem ob 
rationes, praecipue vero quia vox qua utitur Abulfaragius, 

nunquam operis unius partem (cni sensui exprimendo vox mck&la 
arabice inservit) , sed opus integmm designat. Villoisonius contra 
{Prolegg. ad Homerum, p. 43, not.) censet per kitabayni Ilia- 
dem et Odysseam designari, quae quum nisi fando cognosceret 
Abulfaragius, circa excidinm Trojae versari credidit. Bublius 
(in Comm. soc. reg. Gaetting. vol. XI, 1791, p. 220, not. c) 
opinatur Abulfaragium aut incertum vulgi rumorem de Homeri 
Iliade ejusqne versione syriaca secutum esse; atA fuisse libros 
illos de Ilii excidio ex eorum genere qui a serioribus Graeculis 
compilati Homero supponebantur. Ego vero , qutim video 
Abulfaragium , hominem litteratissimum , graece et syriace 
scientem, librorumqne maxime curiosum, eamdem rem tribus 
vicibus repetentem, affirmantemqne exemplaria hiqns versio- 
nis exstare apud Syros, Villoisonii senftendam tantum non 
certam pronuntio, atque idem opinor Homerum in linguam 
vernaculam Syrorum fuisse conversum, quamvis huic genti in 
deliciis primis fuisse non videatur. De fi^s Homeri et poeta- 
rum graecorum apud Orientades multa dabit Gtinther Wahi , 
f'on dem Schicksal des Homer smd andrer klassiscken Dichter 
bei den drabem und Persern (Halle, 1793). 

asiattque (fascic. april. 1852), nec mihi satisfecero, 
donec Lon<tinium repetens, opuscula haec integra 
exscripsero, ac doctis viris tegenda praebuero. 



VIII. 



Srri magistri Arabum fiunt in philosophia grseca. 

Nunc tempus est ut ad alteram aetatem philo- 
sophiae Syrorum tianseamus, qua Moslemis per- 
mixti, studia sua peripatetica arabice persequuntur, 
Arabumque magistri fiunt in philosophia et doctri- 
nis Graecorum. Quae quidem aetas si priori compare- 
tur, longe majoris momenti apparet, tum quia studia 
Syrorum nunc mullo latius extenduntur, totam- 
que peripateticam disciplinam , non solam dialec- 
ticam complectuntur ; tum quia per suos discipulos 
Arabas Syri hucusque obscuri in magnum generis 
humani commercium inducuntur. Quum tamen 
haec aetas ad historiam philosophiae arabicae magis 
quam syriacae pertineat, nemo mirabitur me bre- 
viorem esse, eamque solum materiae partem deli- 
bare quae Syros propius tangere videtur. 

Etiam ante Muhammedem Syri nestoriani medi- 
cinam apud Arabas exercebant, et exercebant soli. 
Nestoriani erant monachi quos Muhammedes au- 
divit, et a quibus non pauca didicit; Nestorianus 
erat Hareth Ibn Calda Prophetae amicus et medi- 
cus '. Regna Hirae et Ghassani in Arabia septentrio- 

' Abuif. Djrn., p. 99 (edit. Pooocke). — Cf. de flamitier, 
Literaturgnrkichte der Jraber, 1* Abth. n" Band, s. 192 
(■VVien, 18H51). 

nuit Nestorianis iisque doctis scatebant, aulxque 
regum medicis syris, qui plerique e schola Gandi- 
saporensi prodibant, erant ornatae'. Scribae munus 
etiam christianis quasi peculium fuit, neque omit- 
tendum munera fere cuncta quae ad aerarium pu- 
blicasque rationes pertinebant tria per saecula et 
amplius post hegiram apud Moslemos a christianis 
exerceri solita fuisse. Inde Moslemorum querelae 
perpetuae : etenim christiani scribae quum se rebus 
administrandis necessarios sentirent, privilegio suo 
utebantur ut dominis suis quibus poterant modis 
molestiam inferrent*. Jam Omeyyadae, qui Damasci 
sedem elegerunt, Syros imitari coeperunt. Sed quia 
haec chalifarum domus adhuc ingenium et mores 
Arabum retinebat, litterae gi-aecai sub ea parum 
proficere poterant. Nihil ingenio graeco et arabico 
dissimilius; dumque res moslemica inter Arabas 
versata est, graeca studia prorsus apud Moslemos 
jacuerunt. At ubi provinciae victae, ut fieri solet, 
X victorem quasi obruere coeperunt , ac Persis capta 
Arabiam cepit, longe aliter res cessere. Mirum enim 
quantum Persae ab ingenio Semitarum abhorreant. 
Tria sunt quibus carent penitus populi qui Semitae 
dicuntur, nempe mythologia, epicum carmen, phi- 
losophia. Persis quamvis devicta, atque coacta reci- 
pere religionem et linguam Arabum , nunquam 

‘ Cf. Caussin de Perceval, Essai sur Vhistoire des Arabes 
avant Pislamisme, t. II, p. 144, 487. — Sprengel, Hist. de la 
medecine, t. II, p. 282. — Heeren , Geschichte der class. Lit- 
terator im Mittelalter, lib. I, $ 70 et 71 . 

• V. in Journal asiatique (nov.-dec. 18K1), plurima do- 
cumenta de conditione Christianorum inter Moslemos his de 
quibus nunc loquimur temporibus. 

natale ingenium despondit, sibique mythologiam, 
epopoeain, philosophiam propriam effinxit. Id po- 
tissimum evenit Abbasidis rerum polientibus (anno 
Chr. 750). Haec enim domus persica erat moribus 
atque ingenio. Mckka deinceps omnino jacet ; nunc 
summae res Bagdadi, Cufae, Basrae, in Syria, Khora- 
sana, et provinciis persicis aguntur : mores omnino 
immutantur. Simplicitas, innocentia, fides vete- 
rum 'Arabum pessum eunt ; virorum liberorum 
majestas violatur; regnum fit a voluntate unius pen- 
dens respublica islamitica , quae prius omni im^ 
perio carebat ; nunc aula regia Bagdadi, apparatus 
persici, carcer, tormenta, neces, quae omnia Arabi- 
bus antehac fuerant ignota. At sitnul novis studiis 
via aperta. Principes hi, sciendi cupiditate accensi, 
undique semina doctrinarum conquirunt, in India, 
apud Magos, Graecos, Syros. Quantum, dii boni ! 
distamus ab illa sincera et genuina Moslemorum pri- 
maevorumfide, qui nihil aliud nisi Coranum dictaque 
Prophetae animo colebant, vitae usu frequentabant ! 
Islamitica enim religio minime haec studia commen- 
dabat; ideoque factum ut de opOo^o^ia novae hujus 
cbalifarum propaginis male sentiretur. Almamunus, 
qui hujus laboris auctor praecipuus fuit, haereticus 
fere habetur apud Moslemos, de salute ipsius zelotae 
dubitarunt, unoque ore praedicarunt « fieri non 
posse quin Deus certas de Almamuno poenas su- 
meret , quod doctrinis philosophiae introductis 
Mobammedanorum pietatem interpellavisset’.» Ob- 
trectatores ei crimini vertebant quod antiquam re- 

* Pococke, Specimen hist. Arab., p. t72. — Wenrich, De 
auct. grxe. vcrs., p. 27-S8. — Giistav Weil , Gcschichte der 
Chalifen, t. II, p. 255, sqq.,280, sqq. 

ligionem Persarum seu magismum deamaret. Re- 
vera, a Barmekidis educatus qui vetera Persidis 
'' instituta sectabantur, religiones u:qua lance paadere 
videbatur, imo non paulum inclinare ad Persarum 
cultum naturalem, vel saltem ad rationalismum (ut 
,nunc dicimus) Motazelitarum. 

id ergo summopere animadvertendum, philoso- 
phiam quae arahica dicitur arabici nibil in se ha- 
bere. Graeci sunt omnes quibus utitur auctores , 
Persae sunt qui haec studia fovent, Syri omnes inter- 
pretes ; magi, sabaei, christiani omnes qui liis studiis 
> primam operam impendunt. Iram non continebant 
Moslemi, quum viderent viros exteros et infideles 
tali apud chalifam favore gaudentes, summisque 
rebus gerendis adhibitos. Etenim Abbasidae , quo 
et Omeyyadas et eorum fautores cautius obser- 
varent, saepe christianis ut speculatoribus ute- 
bantur; unde fiebat ut Moslemi non raro se a 
christianis vexatos quererentur'. Feruntque Alma- 
munum a multis reprehensum quod vertendorum 
Ubrorum curam christianis committeret, respon- 
disse nullam esse rationem cur illis quibus corpus 
suum credebat, libros vertendos non committeret, 
eos praesertim qui nec ad christianam nec ad mo- 
hammedanam religionem spectarent*. Exemplum 
porro ipse Propheta dederat, qui medicum assu- 
mere infidelem Ibn Calda non veritus erat. Praeci- 
puum in ea re negotium luit Nestorianorum ; quibus 
solis quum liceret archiatris esse chalifarum*, aulae 

' Journal asiat., 1. c. p. 435, sqq. 

* Leo Africanus, De vitis illustr. Arabum, apud Fabiiciuni, 
1. Xm, p. 261. 

' Asseinanus longum catalogum texuit eorum qui ' huc 

Aimansuri^HaninisArrashidi, Almamuni,Alwathiki, 
Almotewakkeli refertae erant medicis syris, qui fere 
omnes scriptis Graecorum vertendis operam dabant. 
Hinc illae familiae medicorum doctorum, Serapiones, 
Bochtjesuidae, fUii Mesue, filii Honeini qui per plures 
generationes domum chalifarum bagdadensium 
inhabitarunt, ac studiis philosophiae graecae promo- 
vendis inservierunt*. ' M ^»i 

Mei propositi non est hos interpretes onuies enui- 
merare, eorumque laborem describere, quando- 
quidem id jam praestiterunt Wenrichius' et Flue- 
gelius*, iique doctissime. Duas res animadvertisse 
sufficiat, omnes ad unum fuisse Syros et Christia- 
nos, eosdem fere semper auctores graecos syriace 
et arabice vertisse, primo quidem syriace, dein ex 

nounus exercuerunt {Bibi, orient., t. III, part. II, p. xcvi, 
sqq.) — Wenrich, p. 12. 

* De iis copiosissimus est Abulfarajpus , tum in Chronico 
Syriaco, tum in arabica Historia dynastiarum. . 

* De auct. grxc. vers. et enmment. syriacis , arab., arnien. 
persicisque commentatio (lApsix, 1842). 

* Dissertatio de arabicis scriptorum grxcorum interpretibus 
(Misenae, 1841). — Rem jam attigerant: Huetius, De claris in- 
terpretibus, p. 123-124 (Paris. 1681). — Renaudotius, De barba- 
ricis Aristotelis versionibus , apud Fabricium, Bibi, gr., t . III , 
p. 294, sqq. (edit Harles); et in epistola ad Dacerium, apud 
Fabricium, Bibl.gr., 1. 1, p. 861, sqq. (edit, prior). — Reiske, 
Dissertatio de principibus muhammedanis qui aut ab eruditione 
aut ab amore Uterorum et literatorum claruerunt (Lipaae, 1747). 
— Bnicker, Hist. erit, phil., t. III, p. 31, sqq. — Buble, 
Commentatio de studii grxearum litt. inter Arabes initiis et ra- 
tionibus , in Commentt. reg. soc. Gcettingensis, 1791, t. XI, 
p. 216, et Prolegg. editionis Aristotelis quam curavit, t. I, 
p. 315, sqq. (Biponti, 1791). — Camus, Notices ct extratts 
des Mss. de Ut Bibi. Nat., t. VI, p. 392. 

syriaco arabice. Erunt fortasse qui mirentur hos in- 
terpretes, qui versiones arabicas conficere praecipue 
sibi proponebant , munus insumpsisse versionum 
Syriacarum, nec absque ratione primum intuenti 
videtur Casirius* contendere contra Kenaudotium 
versiones has e graeco in arabicum semper fuisse 
factas, dum Middeldorpius*, Jourdaniusque* id 
plerumque evenisse sentiunt. ' Attamen innumeris 
atque certis testimoniis constat eosdem interpre- 
tes Syriace et arabice vertisse, quod Wenrichii et 
Fluegelii commentationes perlegenti, ac codices ip- 
sos arabicos evolventi *, quaque pagina apparebit*. 
Sed quoniam versiones syriacae minus in usum ve- 
niebant , Syrique ipsi arabicas libentius usurpa- 
bant, factum est ut syriacae versiones hujus aetatis 
omnino perierint*. 

Aristoteles primum sub Almamuno (813-833) ara- 

* Bibi. arab. hisp., t. I, p. 240. 

' De instit. liter, in Hisp. qux Arabes auctores habuerunt, 
p. 67-68. 

* Rech. sur les trad. lat. d’Arist., p. 86. Quid dicam de 
Huetio, qui, post Ludovicum Vivem {De causis corrupt. urt, 
Opp., t. I, p. 410), vult versiones arabicas « non e grsecis 
fontibus, sed ex latinis lacunis haustas! » {De claris interpret., 

p. 126.) 

* Iu codice nostro arabico 884 A, expresse notatur versiones 
quae in eo continentur e syriaco esse factas. 

* Rem jam bene viderat Bublius (Prolegg. ad opp. Arist., 
1. 1, p. 320 et in Commenti, soc. reg. Goett., t. XI, p. 222-23). 
Sed erravit vir doctus, dum asseruit versiones arabicas quas- 
dam edam ex persico et copdco profectas fuisse. 

' De fide et merids harum versionum disputarunt Salmasius 
(Praef. ad Cebeds edit, ab Elichmanno adornatam), Renaudo- 
dus. Bublius, Camusius, Wenrichius, locis jam supra laudatis. 

bicus factus 'est. Somniumque effictum a credulis 
hominibus : vidisse Almamunum in somno virum 
aspectu venerabili, solio insidentem ; mirantem Al- 
mamunum quaesivisse, quisnam ille esset? respon- 
sum : Aristotelem esse. Quo auditu , chalifam ab eo 
quaesivisse, quidnam bonum esset ; respondisse Aris- 
totelem : Quod sapientiores probarent. Quaerenti 
chalifae quid hoc esset : Quod lex divina probat, 
dixisse. Interroganti porro illi ; Quid hoc? Quod 
omnes probarent , respondisse , neque alii ultra 
quaestioni respondere voluisse. Quo somnio per- 
motum Almamunum a Graecorum imperatore ve- 
niam petiisse ut libri philosophici in ipsius regno 
quaererentur , hujusque rei gratia viros doctos mi- 
sisse'. Joannes filius Mesue, medicus celeberrimus, 
primus dicitur Aristotelem arabice vertisse ; sed er- 
rore Leonis Africani haec opinio fulta videtur ; pri- 
mus autem Aristotelis interpres arabs fuit Joannes 
Ibn-al-Batrik (i.' e. filius patriarchse*). Hic syriace 
■veriilHistoriam Animalium, in compendium redegit 
libros tres De anima, arabiceque vertit libros De 
coelo et mundo. De meteoris, et librum arabice in- 
scriptum Siaset, id est Politica, qui legitur in codici- 
bus Parisiensibus arabicis 944 , 945 ; de quibus 
Wenrichius parum feliciter conjecturam fecit, dum 
putat Politica Aristotelis genuina his codicibus 
contineri; nihil enim aliud ibi est praeter librum 
apocryphum De regimine principum, seu Secretum 
secretorum; neque Arabes ulla alia Politica Aris- 
totelis cognoverunt *. Abulfaragii sententia est 

‘ Wenrich, op. cit., p. 25-26. 

* Non IlaTptxfou, ut vult Fluegelius, p. tO. 

* Wenrich, p. 129, 134, 136. — Fluegel, p. 10-H. 

versiones ioaunis Ibfi-al-Batrik sensum auctoi-is 
optime referre , sermone autem valde ineleganti 
esse conscriptas 

Sed praecipuus auctor versionum Aristotelis ara- 
bicarum fuit Honeinus Ibn Ishak , apud Latinos 
Johannitius , nestorianus , qui sub Motewakkelo 
floruit, obiitque anno 876. Hic patre pharmaco- 
pola ortus in civitate Hira, Graeciam aetate juvenili 
adiit, ubi duos annos ccmimoratus, linguae gnecae 
peritiam acquisivit : dein Bagdadum reversus, mul- 
ta scientiae laude floruit , princepsque interpretum 
factus est Vires quidem unius hominis non suffe- 
cissait ad scribendas versiones quae ipsius nomen 
ferunt. Revera Honeinus praepositus fuit scholae 
magnae interpretum, quorum celeberrimi fuerunt 
Ishak ben Honein, filius ejus, et Hobeish-el-Asam, 
nepos ejus. Abulfaragius animadvertit fortunae Ho- 
neini partem fuisse quod Hobeishi labor ipsi tri- 
butus fuerit; quum enim librarii indocti nomen 
- Hobeishi invenirent, mendam putabant, ac scribe- 
bant Honeinum, ipsis notiorem. Haec causa fuit 
cur omnia opera hujus scholae sub Honeini no- 
mine coaluerint’. Porro totum corpus scientiae 
graecae et philosophiae aristoteleae ex hac schola 
prodiit, tum syriace tum arabice versum. Vix 
ullum opus Aristotelis reperio quod non unus ex his 

' Dyn., p. 153-154, 163. 

’ Videndus Abulfaragius, qui de eo copiosus est, Dyn., 
p. 171-174. — Chron. syr. , p. 173-174. — Cf. Brucker, 
Hist. erit, phil., t. III, p. 28, sqq. — Encycl. Ersch elGruber, 
art. Honein (auct. Fluegel ). 

* Wenrich, p. 17, 30, sqq. — Fluegel, p. 17, 18. . — As- 
seinani Bibi, orient., t. 11, p. 272, not. 

triumviris in utramque linguam verterit. Ac prseter 
Aristotelem, peripatetica opera : Nicolai Summam 
philosophise peripateticas ^ quam se manibus te- 
nuisse ait Abulfaragius‘, Alexandri Aphrodisiensis, 
Galeni, Porphyrii, Themistii, Ammonii commen- V 
tarios in Aristotelem. ' 

Versionum arabicarum Honeini nonnullae su- 
persunt ; ac versio Categoriarum ab ipso profecta 
prodiit Lipsiae, anno 1 84(>, cura Jul. Theod. Zenker. 
Versionum autem Syriacarum hujus scholae nulla 
aetatem tulit. Errat gravissime Evodius Assemanus ', 
dum scribit in codicibus syriacis Mediceis 17b, ^ 
177,178,179, haberi totam Logicam Aristotelis ex * 
versione Honeini ; vidi codices meis oculis, agnovi- 
que, quod e primis versibus perspici poterat, hos 
codices continere jiartem priorem Butyri sapientiae 
Barbebraei, 'nihil vero Aristotelis, nihil Honeini. 
Wenricbius’, Evodium secutus, temere conjicit 
codicem syriacum E^coriadiensem 652 * eadem 
continere , de quo Casirius ita parce locutus est ut 
non videam quis sit auctor versionum quae in eo y 
balbentur. Errore alio Evodius Assemanus , ac post k 
eum Wenrichius aisseruut codices Mediceos Syria- 
cos 1 83-1 84, et 1 96 continere Categorias Honeini, 
quum hi codices nostro 161 et Vaticano 158 simi- 
les, exhibeant versiones Athanasii Baladensis et 
Jacobi Edesseni , ut supra dictum est, Quomodo 
auctor catalogi florentini audeat scribere se vi- 
disse ac legisse quae ibi prorsus non sunt, ille solus 

’ Dyn., p 88. — Cf. Assem., t. HI, part. 1, p. 164, not. 

’ Catal. codd. orient. bibi. nied. laurcnt. p. 322-323. 

’ Op. cit., p. 128. 

* V. Casiri Bibt. arab. hisp., t. I, p. 193. 

mirabitur qui nescit quanto inferior fuerit avun- 
culo suo Josepho Simonio Assemano Evodius ille , 
ac quam multis et gravibus mendis scateat catalo- 
gus ille florentinus ! 

Quamvis diligentia Honeinidarum Aristoteles 
totus ac peripatetici fere omnes scriptores syriaci 
et arabici facti essent, saeculo x idem labor repe- 
tendus fuit. Syros pariter vidimus versiones suas, 
per tria saecula resarcientes atque ex integro reficien- 
tes. Idem evenit apud Latinos mediae aetatis, idque 
praecipue ob paucitatem codicum fiebat. Nempe 
Jahja ben Adi narrat quanta cura quantisque pecu- 
niae impensis Alexandrum Aphrodisaeum jam ara- 
bice versum emere quaesiverit , nec potuerit'. Res 
quacumque de causa evenerit, certum est duces 
hujus novi laboris etiam Syros et christianos exsti- 
tisse, quorum praecipui fuere Abu Baschar Mala * et 
Jahja ben Adi Tagritensis ambo nestoriani, quo- 
rum alter floruit sub Radhio chalifa (934-940), alter 
sub Mothio (946-974). Hi duumviri totum Aristote- 
lem denuo ex graeco syriace et ex syriaco arabice 
verterunt, simulque Theophrastum, Alexandrum 
Aphrodisaeum, Tliemistium, Syrianum, Ammo- 
nium , etc. Syriacae ipsorum versiones omnino pe- 
rierunt; arabicae vero vulgatissimae ferebantur, 
hisque usi sunt Alfarabius , Avicenna , Averroes, 
ceterique philosophi Arabum. 

His adjungendi forent plures alii et Syri etchris- 

' Apud Casirium, t. I, p. 243. 

* Assem. Bibi, orient., t. HI, part. I, p. 517. 

• Wenrich, p. 30 et passim. — Fluegel, p. 20, sqq. — 
Evod. Assem. Catal. codd. oricnt. hibl. laurent. rued., p. 115. 
— Abulfaragii Drn., p. 61. 

tiani, Aristoteli vertendo vel exponendo intenti, 
ut Kosta ben Luca', Ali ben 2^raa', Ibn Naema*,etc., 
qui omnes e graeco in syriacum vel e syriaco in ara- > 
bicum ( expresse rem confirmant Ibn Abi Oceibia,* 
Djemaleddinus , Abulfaragius ) verterunt Aristote- 
lem ipsiusque commentatores. Nec nostris biblio- 
thecis eorum versiones omnino desunt; habemus 
enim in Bibliotheca nostra Maxima codicem insi- 
gnem', inter arabicos 882 A, scriptum anno he- 
girae 418 (C. 1027), quo continentur Aristotelis 
opera logica, hoc ordine : Rhetorica ^ interpreta^ 
anonymo; Analjtica priora, interprete Jahja ben' 
Adi; Poetica, interprete Abu Baschar Mata; Cate~ 
goriee, interprete Isa ben Zaraa; Interpretatio, 
interprete Isaac ben Honein ; Analjtica posteriora, 
interprete Abu Baschar Mata; Topica, quorum libri 
septem priores ab Abu Othman Sayid ben Jakub 
Damasceno, ultimi vero ab Ibrahim ben Abdallah 
versi fuere. Denique Elenchorum sophisticorum 
quatuor versiones ibi reperiuntur, videlicet Jahja; 
ben Adi, Isae ben Zaraa, Theophili et Lbn Naema. 
Codex 63 syriacus Mediceus continet etiam li- 
brum 111 De anima ex versione Jabjae ben Adi , 
karsciunice, id est arabice, sed charactere syriaco. 

Sed his tractandis supersedeo , utpote qua; Ara- 
bum sunt magis quam Syrorum, eta Wenrichio et 

* Wenrich, p. 27b, 304-305. — Fluegel, p. 15. , 

* Wenrich, p. 131, 301, 305, 306. — Fluegel, p. 27. 

* Wenrich, p. 126-127. — Fluegel, p. 11. — Hottinger, 
Bihl. orient., p. 230, 234. 

^ * Codex noster eu singularis est quod ipsius possessor, qui 
sigillum suum libro impressit , vocabatur, Eflatun , id est 
Plato. 

Fluegelio accurate descripta fuere. Omittere tamen 
non debeo Abulfaragium Benattib ( quem cave ne 
eumdcm putes cum Abulfaragio Barhebraeo), mo- 
nachum nestorianum, anno 1044 mortuum, qui 
philosophiae peripateticae operam dedit, et Aris- 
totelem de novo vertendum sumpsit. Ibn Botlan 
jacobila, discipulus ejus, atque ipse peripateticus , 
scribit eum viginti annos explicandis Metaphysicis 
consumpsisse, ac prae nimio iis impenso studio 
morbum contraxisse, quo extinctus est '. 

^ Vides quantum commercio Syrorum cum Arabi- 
bus mutata fuerit facies philosophiae tum apud 
Syros ipsos, tum apud Orientales. Syri enim qui 
hactenus nihil aliud nisi Organon idque decurta- 
tum noverant, totius peripateticae disciplinae nunc 
compotes fiunt. Nec in interpretum munere substi- 
terunt; ipsi enim primi lingua arabica philosophari 
coeperunt, saeculumque unum et amplius effluxit 
antequam Arabes ipsi haec studia tangere per se 
lentarunt. Syri sunt enim Alkindius*, Kosta ben 
Luca, philosophiae arabicae primaevae oculi. Syros et 
Christianos medicos audierunt Alfarabius et Avi- 
cenna; denique pronuntiare licet totam philoso- 
phiam arabicam a Syris et christianis inchoasse*. 



Abulf. Dyn., p. 233-34. — Chron. trr., p. 244. — As- 
semani Bibi, orient., t. II, p. 309; t. III, part. I, p. 26S , 
nol., 271, not., 544, sqq. — Wenrich, p. 137. 

* De religione Alkindn valde dubitatur. Cf. de Sacy, Rela- 
lion de l'£gypte d'AbdaUatif, p. 487, sqq. 

* Bublius (Prolegg. adedit. Opp. Arist., t. I, p. 317) Judaeis 

in his stadiis partem tribuit , nullo jure, quandoquidem Judn 
phiAosophiam grascam colere non cwperunt , nisi post Arabum 
vestigia. v 

Posten vero a discipulis suis Arabibus su|)eraiitur, 
ac vellit in umbram reponuntur.^ 

7^ Prapteriri tamen nequit Syros nonnullos qui phi- 
losopbiam colebant ethnicos non christianos fxiisse. 
Portentum enim valde singulare est schola illa 
Harranensis, in qua religiones ethnicae fere ad 
saeculum xi duraverunt, simulque floruerunt philo- 
sophia et artes liberales veterum. Inter doctores 
hujus scholae praecipui eminuerunt Thabet ben 
Korrah, circa annum^ 900, astronomiae et dialec- 
ticae scientia clarus^,* necnon Senan ben Thabet et/ 
Thabet ben Senan filius et nepos ejus, de quibus 
videsis Barhebraeum*. Referre juvat locum insignem 
Thabetis ben Korrah, qui scholae Harranensis in- 
dolem probe refert, quemque nobis servavit Barbe- 
braeus*: «Quum multi in errorem seducti fuerint 
per cruciatus, patres nostri a Deo adjuti restite- 
runt fortiter, neque unquam polluta est urbs haec 
benedicta errore nazareno. Ecce sumus haeredes 
ethnicismi qui orbe toto celebratur. Fortunatus 
#.enim ille est qui persecutionem patitur, sperans fore 
ut ab ethnicismo comprobetur! Quis, quaeso, ter- 
ram habitabilem reddidit et in civitates distribuit, 
nisi optimates et reges ethnicismi? Quis portus et 
fluvios disposuit ? Quis doctrinas absconditas pro- 
tulit in lucem? Cuinam Deus divinationes conces- 
sit et res futuras indicavit, nisi illustribus inter 
ethnicos? Hi omnes artes coluere, revelant medi- 
cinam animarum , ostendunt earum redemptio- 

' Chron. syr., p. 179-181; 187-188. — Dyn., p. 184- 
188, 192, 197, 208. 

’ Chron. tyr., text. p. 176-P77; transi, p. 180-181. 



— 64 — 



nem, manifestant etiam medicinam corporum, in- 
dicant orbi dire^onem negotiorum et sapientiam 
summam. Sine liis ethnicismi virtutibus vacuus . 
fuisset orbis, atque inopia et egestate obductus. » 



IX. 



De ultimis fatis philosophix apud Syros. — De Barhebrxo. 

^ Ex quo, ut supra ostendiibus, Syri, praesertim 
Nestoriani, Arabum magistri facti sunt, philosophia 
Syrorum a philosophia Arabum secerni non debet. 
Syrique paene omnes qui de his disciplinis scribunt, 
arabice scribunt. A saeculo inde ix, scholae sy- 
riacae omnino languent, ita ut, teste Sabarjesu pa- 
triarcha, anno 834 scribente, u nullus jam juvenis 
litteratus inveniretur , magistrique scholares ad 
discendum cogerent, sicut medici aegros ad absyn- 
thium, vel socotorinam aloen, nec ad scholam quis- 
quam veniret nisi fame coactus'. » Circa a. 1080 ,jk^ 
videmus Nestorianum quemdam, nomine Jahjam 
ben Djezala, qui, quum dialecticam discere 
cuperet , nullusque esset in illa secta eo. tempore 
scientiae huic docendae idoneus , Motazelitam 
quemdam magistrum sibi sumere coactus est, qui 
quidem logicis tricis adduxit hominem ad islamis- 
mum profitendum*. V 

Nonnulli tamen Syri reperiuntur adhuc qui sy- 
riace philosophantur. Eo vero differunt a philoso- 



‘ Assem., Bibi, orient., t. III, pars II, p. cmu. 
’ Assem. Bibi, orient., t. HI, pars I, p. .'S48-49. 

phis syris vetustioribus quod more Arabum nunc 
philosophantur. Disciplinam enim acceptam a Syris 
mirum in modum .Arabes auxerunt; hisque incre- 
mentis aucta philosophia ad Syros remeavit. Ita 
factum ut philosophia Syrorum, quae olim Organo 
inclusa erat, nunc universas aristoteleae philosophiae 
partes complectatur.^ 

Inter eos qui philosophiam arabico-peripateti- 
cam Syriace coluerunt, eminet Gregorius Barhe- 
braeus, arabico nomine dictus Abulfaragius, scrip- 
torum jacobitarum facile princeps Natus est 
Melitinae, anno 1226, patre Aarone, medico judaeo, 
qui fidem christianam amplexus videtur. Tribus lin- 
guis, graecae, syriacae, arabicae a puero operam de- 
dit. Anno 1246, episcopus Gubae ordinatus; anno 
sequenti, episcopus Lacabenae; anno 1252, epi- 
scopus Alepi ; anno denique 1 264 fit maphrianus 
seu primas Jacobitarum, moriturque anno 1286: 
vir omni tempore summus, illo vere singularis, 
totamque disciplinae qualis illa aetate fuit rationem 
complexus. Historica , grammatica , poetica, theo- 
logica, canonica, physica, medica, philosophica 
opera ejus Assemanus recensuit Nos philosophica 
tantum referemus, inter quae haec potissimum memo- 
randa sunt: 1“ Liber pupillarum^ continens doctri- 
nam Isagoges f Categoriarum , Interpretationis eX.So- 
phisticorum. I..egitur in codice nostro syriaco 138’. 
2® Liber sermonis sapientise , quo continetur dialec- 

' Assem., Bibi, orient., t. II, p. 244, sqq. 

’ Bibi, orient., t. II, p. 268, sqq. — Evod. Assem., Catal. 
codd. orient. bibi, laurent. med., p. lOS, sqq. 

’ Erravit Wenrichius, dum credidit hunc librum meram 
esse Aristotelis translationem {De auct. grxc. vers., p. 282). 

5 

lic<e, physicae el theologiae compendium. Exstat Pa- 
risiis, in codice 138, syriace et karsciunice. 3” Liher 
Ethicorum , Politica et OEconomica complectens, 
in codiceVaticano 1 71 et 1 72 (karsciunice) . 4" Logica 
Avicennae syriace translata, in codiceVaticano 191 . 

5° Opus praestantissimum, cui titulus Hewat hecmeto, 
seu Butyrum sapientiae, quoii totam peripateticam 
disciplinam complectitur , hodieque pro philoso- ^ 
phiae Summa apud Syros homines habetur, ut mihi ' 
sacerdos Chaldaeus Mossulensis affirmabat'. Codices 
tamen hujus operis in Europa rari sunt, unusque 
quem sciam jampridem noscebatur in bibliotheca 
Medicea Laurentiana, duobus voluminibus con- 
stans (n" 186-187). Ego vero pluteos bujus biblio- 
thecae inspiciens, animadverti codices quatuor, 
quibus numeri 176, 177, 178, 179 adfixi sunt, et 
qui, si Evodius Asseraanus verus esset*, Aristotelis 
translationes ab Honeino confectas continerent, 
revera exbibere partem priorem encyclio-paediae 
hebraeanae, ita ut quatuor hi codices uni codici 
Laurentiano 1 86 respondeant : sunt enim nitido ac 
splendido charactere exarati ab ipso Antonio Sio- 
nita, maronita erudito. Haec autem est totius operis 
synopsis. In tres partes dividitur, quarum prima 
novem libris absolvitur: 1. Isagoge; II. Categoriae; 

III. nepi 'Eppvetas; IV. Analyticorum liber prior; 

V. Analyticorum liber posterior; VI. Dialectica; 
VII. Sophistica; VIII. Rhetorica; IX. Poetica. Pars 

' A.ssemanus [MA. orient., t. II, p. MO) perperam vorat 
istud opus librum xupienlix sapientiarum , (juasi titulus esset 
Hecmat hermetn. 

’ Catal. codd. nrient. bibi med. laurent., p. 322. 

secunda physica complectitur, (pja* quidem octo 
tractatibus continentur : 1. De auscidtatione phy- 
sica; II. De coelo et mundo; 111. De meteoris; IV. DrX 
generatione et corruptione ; V. De fossilibus ; 
VI. De plantis; VII. De animalibus; VIII. De anima. 
Sequuntur in parte tertia opera metaphysica, in 
duos tractatus divisa, quorum alter primo de origine 
et auctoribus philosophiae agit , tum de theo- 
logia sive metaphysica; alter I. de rebus ethicis , 

2. de oeconomicis, 3. de politicis disserit. En synop- 
sin philosophiae peripateticae, qualis Syris hujus 
aetatis innotuit. Ratio vero philosophandi harhe- 
braeana simillima est rationi Alherti Magni. Divi- 
siones philosophiae titulis operum Aristotelis plane 
respondent : sententiae eiedem sunt quae in philo- 
sopho, ordo idem, verba tantum mutata ; aut cei to 
verba Aristotelis a verbis paraphrastaj non discer- 
nuntur, ut fieri solet in commentariis fusioribus. 
Ceterum doctrinae propriae nihil apud Barhehranim 
quaerendum est. 6“ Hujus operis majoris e[)ito- 
men confecit Barhebraeus , easdem partes com- 
plectentem , hoc titulo . Mercatura mercatui a- 
r«/«. Exstat liber in bibliotheca Medicca, cod. 200. 
7" Denique omitti non debet opus singulare, (juod 
invenitur in codicibus Vaticano 174, Mediceo 62 
et Parisiensi 118, cui titulus: In illud Socratis: 
Bona lex, sed melior philosophia. Dialogus est 
more socratico, auctore Barhebraeo, dignus qui in 
publicum edatur. Ibi insertum est carmen quod 
sapientes in hoc mundo despectui et odio haberi 
soleant, rhythmice decurrens, ea lege ut oiaoiote- 
XeuTa cuncta verba graeca sint in «i? desinentia, 
ut : xa6«p(Tn, stizoarccaif, Tcpa^i;, oij/tt. 

leEti, cic., (|ui mos versificandi apud Syros non 
admodum rarus est'. 

Hra‘lerea, non pauca monumenta eruditionis phi- 
losopliicae Barhebrsei exhibent opera ejus historica 
duo, videlicet Chronicon syriace et Historia dynas- 
tiarurn arabice. Sedulo enim ad unamquamque dy- 
nastiam referre curat singulos philosophos qui ea 
tempestate floruerunt. Temporum quidem ratio 
non raro turbata est, fabulaeque inanes recitan- 
tur ; nihilo secius fatendum est ibi scientiam non 
mediocrem philosophiae Graecae reperiri. De tota 
ratione hujus philosophiae audi ipsum disserentem : 
(( Scias philosophos qui de rerum principiis inquisi- 
verunt dividi in profanos’, naturales et theologos 
fseu metaphysicos). Profani secla sunt antiquorum 
(jui mundo conditorem et gubernatorem esse nega- 
runt, allirraantes nunquam non exstitisse mundum 
per se a nullo opifice conditum. Naturales sunt qui 
naturarum actiones et passiones, et quae ex mutuis 
earum actionibus oriuntur, rimati sunt, et quae plan- 
tis proprietates sint, quae animalium membris 
compositio, indagarunt, Deo gloriam tribuentes, et 
affirmantes eum potentem, sapientem et omniscium 
esse , nisi quod animam una cum corpore interire 
ncc superstitem e.sse opinantur. Theologi tandem 
I seu metaphysici) appellantur a (iraeciae sapientibus 
qui his tempore posteriores fuere, quales Socrates, 
Platonis praeceptor, et Plato Aristotelis. Aristoteles 

' Exeiii]ila ptiiriniu pj iisdem penoris habentur in codice Va- 
ticano 217. • 

’ Dahriiin, id est mundani, sunt apud Arabas secta virorum 
impiorum , animamque perire credentium. Ita lexicographi. 
(Vid. Freytag, Dict. nrah. lat., s. h. v.) 

autem is est qui has disciplinas in ordinem et me- 
thodum redegit, earum fundamenta stabilivit, (|ua; 
in illis utilia sunt, ornata reddidit, massae earum in- 
sulsae fermentum indidit, et crudas adhuc ad matu- 
ritatem perduxit , qui sermonis (i. e. logicae) vias et 
canones explicuit, qui profanos et naturales confu- 
tavit, ipsos inclamans et eorum erroribus in lucem 
proferendis incumbens. Platonis et Socratis ser- 
mones defaecavit, firmavit , excoluit; adeo ut eva- 
serit oratio ejus omnium elegantissima , optime 
composita et significantissima. Quisquis autem 
ipsius verba e gi-aeco in alias linguas vei tit, im- 
mutavit, conjectavit, nec debito more rem egit'. » 
Ceterum quantas curas Aristoteli Barhebrauis im- 

t jenderit ex hoc patet quod narrat quidam, eum 
ibrum Aristotelis De auditu (id est Physica, quan- 
quam Fabricius censet esse librum llepl dxoucxwv) 
quadragies legisse, et eidem libro suprascripsisse : 
Vellem iterum legere'^ T' immerito quidam e 
doctoribus Meragensibus dicebat : w Quum audio 
aliquam quaestionem ex ore Maphriani , ita mihi * 
videtur ac si ex ore Aristotelis sapientiam disce- 
rem’. M 

Theologia barhebraeana ipsa Aristotele plena 
est, et scholasticorum nostrorum tractatibus simil- 
lima. Exempli gratia memorabo quaestionem qua; 
in codice Vaticano 1 59 legitur : An Christus sul> 
decem prsedicamentis comprehendatur ‘. Ceterum 



‘ Djn., text., p. 93; transi, p. 60. 

’ Fabricius, Bibi, gr., t. III, p. 243 (odit. Ilarles). 
’ Assem., t. II, p. 273. 

‘ Assem., Catal. , t. III, p. 313. 

habeimis specimen studiorum philosophicorum 
hujus aetatis ah ipso Barhehraeo delineatum. Ipse 
enim lihros quihus pueri erudiendi sint recensens, 
postquam Scripturam sacram et SS. Patres com- 
memoravit , haec scrihit ; « Ex doctrinis autem ex- 
ternorum (i. e. paganorum, ol e^w), liher A.ntoniiTa- 
gritensis ; item Aristotelis Logica , Categoriae, Ilepi 
'Epjiiriveta?, Analytica, Topicorum libri octo , Elenchi 
sophistici, Poetica, Rhetoricte libri tres, libri qua- 
tuor Mathematicorum (Meteorologicorum vult Asse- 
manus, quod non probo), qui linguam exornant, et 
libri De physico auditu qui mentem in quaestioni- 
bus exercent. Ex metaphysicis materia tanta ac- 
cipienda est, quantam et nos accepimus in libro 
nostro quem Candelabrum sanctorum inscripsi- 
mus, et in altero minore quem titulo Radiorum 
praenotavimus , ubi eos disputando confutavimus 
qui Deum quidem noverunt , sed non tanquam 
Deum glorihcaverunt*. » ^ 

Mortuo Barhebraeo, studia Syrorum omnino eva- 
nescunt. Ebedjesu nestorianus, metropolita Nisi- 
benus factus anno 1290, mortuusque anno 1318, 
solus post eum aliqua laude philosophiae floruit. 
Scripsit librum De philosophia Graecorum et expo- 
sitionem epistolae pseudepigraphae Aristotelis ad 
Alexandrum de arte magna’, de qua videsis Fabri- 
cium ’. Sed praecipue doctis viris hic se commenda- 
vit catalogo librorum rhythmico , ad cognoscen- 
dam rem litterariam Syrorum, et in primis ipsorum 



‘ Assem., Bibi, orient., t. III, pars II, p. cmxxxvui, sqcj. 

philosophiam utilissimo, quem vulgaverunt Ecchel- 
iensis et Assemanus. 

Saeculis posterioribus, vix unum et alterum in- 
venias inter Syros qui philosophiae nomine celebrari 
mereatur. Noe Bacuphenen , Libaniotam, patriar- 
cham Jacobitarum anno 1451 natum, reperio auc- 
torem libelli rhythmici de Universalibus, quod co- 
dice Vaticano syriaco 174 continetur’. Abraham 
Ecchellensis , mortuus anno fere 1 664, omitti non 
debet. Codex noster 161, qui nobis in hac com- 
mentatione toties usui fuit, ipsius manu exaratus 
est, scholiaque ab ipso profecta exhibet. Sed rerum 
humanarum mirare vices : Syri, qui primi fuerant % 
magistri Arabum, nunc Arabum discipuli sunt, 
atque ab iis documenta philosophiae recipiunt. Pa- 
triarcha Chaldaeorum (circa annum 1691), Jose- 
ph us 11, narrans apud Assemanum’, suorum stu- 
diorum rationem , fatetur se cuncta didicisse ab . 
Arabibus, quod nulla christianis in Oriente pateret 
schola, seque fuisse coactum ex arabico in syriacum 
vertere librum Dialecticae, quia veterum librorum 
philosophicorum nullus praesto erat. Nostris tamen ^ 
diebus, Aristoteles adhuc logicae magister est apud 
Chaldaeos , seu Syros orientales ; quumque percon- 
tarer a presbytero quodam hujus sectae Parisiis 
hospitante, quinam libri praecipue in scholis po- 
pularium ejus usui essent, primus quem memora- 
vit fuit Isagogi, quem profundissimum difficilli- 
mumque afRrmabat , dein Butyrum sapientiae 
Barhebraei. Apud Tureas nostrae aetatis res eodeOif^ 

' Assem., Catal. codd. bibi, vat., t. III , p. 35i, sqq. 

’ Bibi, orient., t. III, part. I, p. 603-604. 

modo se habet , intei que libros qui logica* docenda 
inserviunt, Isagugi (ut aiunt), et libelli quidam ex 
Organo excerpti locum classicum obtinent’. Quid? 
quum Algeriis eos indigenas qui se eruditulos 
ostentant de philosophia interrogas, nomen Arsta- 
talis tibi jactant : scilicet hac tota eorum philo- 
sophica disciplina est. 

EPILOGUS. 

Restat ut articulis brevibus ea qua hoc libello 
demonstrare conatus sum comprehendam : 

1 ° Syros a Nestorianis disciplinam philosophia 
graca accepisse ; 

2® Aristotelem ab ipsis non electum , sed a Graecis 
tradentibus receptum ut logica magistrum ; 

3® Syros nestorianos philosophiam Graecorum 
peripateticam apud Persas, Chosroe imperante ac 
favente, propagasse; 

4® Syros jacobitas saeculis vi et vn Aristoteli sum- 
,mas curas impendisse, in scholis pracipue Kinnes- 
* ‘rinensi et Resainensi , hujusque studii praecipua 
monumenta in Museo Britannico asservari ; 

5® Syros hujus atatis nihil nisi Organon, idque 
mutilum novisse; 

6° Syros philosophia arabica auctores primos 
fuisse, Abbasidis rerum potientibus ac studia phi- 
losophia foventibus ; 

^ 7® Omnes qui Aristotelem arabice verterunt sa- 



* Todcrini, Letteratura turchcsra, t. l,p. 79, sqq. (Vene*., 
1787.) 

culis IX el X, ad finum Syros el cliristianus fuisse, 
eorumque versiones e syriaco plerumque fuisse 
factas; vix unum Moslemum graece scivisse ; ^ 

8® A saeculo x , philosophiam apud Syros mar- 
cescere , ipsorumque disciplinam deinceps ex ara- 
bicis fontibus esse haustam , atque ita Aristotelis 
opera universa in eorum manus venisse; 

9® Syros , ut tempore ita et studiorum ratione , 
locum medium tenere inter scholam alexandrinam 
et philosophiam arabicam , ita ut per eos ab ulti- 
mis philosophiae graecae temporibus ad philosophos 
arabas una series continuetur. 

Habes Syros philosophantes : qua in re mehercle 
eorum merita ut plus quam decet extollere nolim , 
ita eorum laudi quidquam detrahere indignum 
duco. Fatendum est eos ingenio proprio nihil 
excogitasse , imo graecae sapientiae universae amplec- 
tendae impares, angulum unum, eumque situ et 
aspectu asperrimum ex illo , quo spatiatur Graecia, 
vastissimo campo perlustrasse. Logica apud eos 
una est et tota philosophia , atque pro illa amplis- 
sima disciplina, qua veterum ingenia colebantur, hi 
nisi tricas dialecticorum, nominum definitiones, 
categorias inaniaque vocabula recantant. Hsec fata 
fuere studiorum antiquorum, quum devenere in 
manus hominum agrestium , qui ad pinguem Mi- 
nervam pulchra illa inventa adaptarunt, fere ut 
gemma antiqua ac nobilis , cui Jovis aut alius cu- 
jusvis numinis imago insculpta est, barbarorum 
hominum prseda facta, bulla fit infantium, ludisque 
puerilibus usurpatur. Habet humana doctrina 
vices suas, fierique solet ut quse summorum viro- 
rum ingenio fuerunt excogitata, vix capiant ho- 










munculi qui in ipsorum locum subeunt, atque in 
tenue quiddam ac leve mutetur docte ac graviter 
inslitt^ta studiorum ratio. Quid plura? Eane Fata 
nos manent ut, Syrorum more, extenuati ac dege- 
neres homines, disciplinam majorum ferre non 
valeamus, ac satis nobis sit particulas aliquas 
eorum ingenii sinu nostro fere jam frigente fovere? 
Quod omen detestabile Deus O. M. avertat, ac 
prius nos e medio tollat, quam videamus, ingra- 
vescente stoliditate , bonas artes atque humanitatis 
liberalem cultum pessum ire ! 

